cyanic-selkie/wikianc huggingface dataset:
শ্বাহৰুখ খান
২০১৫-বৰ্তমানলৈ: কেৰিয়াৰৰ উত্থান-পতন
২০১৭ চনত মুক্তি পোৱা ৰাহুল ধোলাকিয়াৰ অপৰাধমূলক চলচ্চিত্ৰ ৰেইজত তেওঁ এজন খলনায়কৰূপে পৰিচিত মানুহৰ চৰিত্ৰ ৰূপায়ণ কৰে। মানুহজনে ১৯৮০ৰ দশকত গুজৰাটত চোৰাং মদৰ বেপাৰ কৰি পিছলৈ ডকাইতৰ দলত সোমাইছিল। বাণিজ্যিকভাৱে এই চলচ্চিত্ৰখনে মধ্যমীয়া সাফল্য লাভ কৰিছিল। বিশ্বজুৰি ৰেইজৰ সৰ্বমুঠ উপাৰ্জন আছিল প্ৰায় ₹৩.০৮ বিলিয়ন (US$৪৩ মিলিয়ন) । ইমটিয়াজ আলীৰ জব হেৰি মে'ট ছেজালত এজন ভ্ৰমণ সাৰথিৰ (travel guide) অভিনয়েৰে তেওঁক পুনৰ ৰোমাণ্টিক চৰিত্ৰলৈ ঘূৰি আহিল। ভ্ৰমণ সাৰথিৰূপে তেওঁ এগৰাকী পৰ্য্যটকৰ (অনুষ্কা শৰ্মা) প্ৰেমত পৰিছিল। এই চলচ্চিত্ৰখন বাণিজ্যিকভাৱে ব্যৰ্থ হ'ল। পৰৱৰ্তী সময়ত শ্বাহৰুখে অনুষ্কা শৰ্মা আৰু কেটৰিণা কাইফৰ সৈতে যুটি বান্ধি আনন্দ এল. ৰাইৰ ব্যংগ আৰু কাহিনীসমৃদ্ধ চিত্ৰ জিৰ'ত অভিনয় কৰিলে (২০১৮)। ইয়াত তেওঁ ত্ৰিকোণীয় প্ৰেমত বান্ধ খোৱা বৌৱা সিং নামৰ এজন বাওনাৰ চৰিত্ৰ ৰূপায়ণ কৰিছিল। চলচ্চিত্ৰখনে সমালোচকৰ পৰা মিশ্ৰিত সহাঁৰি লাভ কৰিছিল যদিও খানৰ অভিনয়ক প্ৰশংসা কৰা হৈছিল। হিন্দুস্তান টাইমছ্ কাকতত ৰাজ সেনে খানৰ অভিনয় সম্পৰ্কে লিখিছিল- "দুৰ্দান্ত প্ৰদৰ্শন আৰু অফুৰন্ত উদ্যমৰ সমাহাৰ"। ফাৰ্ষ্টপোষ্টৰ আনা এম. এম. ভে'টিকাডে তেওঁক বৌৱা সিঙৰ চৰিত্ৰটোত "সাংঘাতিকধৰণে খাপ খাইছে" বুলি মন্তব্য কৰিছিল আৰু কৈছিল যে খানৰ "স্বাভাৱিক উদ্যমী, হাস্যমধুৰ আৰু আকৰ্ষণী ব্যক্তিত্ব" চৰিত্ৰটো ফুটাই তোলাত কামত আহিছে। অৱশ্যে উপাৰ্জনৰ দিশৰ পৰা এইখন চলচ্চিত্ৰয়েও বিশেষ সাফল্য লাভ কৰিব নোৱাৰিলে।
চলচ্চিত্ৰ নিৰ্মাণ আৰু দূৰদৰ্শন অনুষ্ঠানৰ পৰিচালনা
left|thumb|৬১তম ফিল্মফেয়াৰ এৱাৰ্ডছ্ পৰিচালনাৰ সময়ত খান ড্ৰিমজ্ আনলিমিটেডৰ প্ৰতিষ্ঠাপক সদস্য হিচাপে শ্বাহৰুখ খানে ১৯৯৯ চনৰ পৰা ২০০৩ চনৰ ভিতৰত তিনিখন চলচ্চিত্ৰৰ সহ-প্ৰযোজনা কৰিছিল। ইয়াৰ সৈতে চুক্তি ভংগ হোৱাত তেওঁ পত্নী গৌৰীৰ সৈতে লগ হৈ কোম্পানীটোক ৰেড চিলিজ এণ্টাৰটেইনমেণ্ট নামেৰে নতুন ৰূপ দিলে। এই নতুন সংস্থাটোৰ দ্বাৰা চলচ্চিত্ৰ আৰু দূৰদৰ্শন অনুষ্ঠানৰ সৈতে সহযোগিতা কৰা হয়, দৃশ্যসজ্জাৰ প্ৰভাৱসমূহ (visual effects) আৰু বিজ্ঞাপনৰ কাম-কাজ কৰা হয়। ২০১৫ চনলৈ এই কোম্পানীটোৱে কমেও নখন চলচ্চিত্ৰ নিৰ্মাণ অথবা সহ-নিৰ্মাণ কৰিছে। এই চলচ্চিত্ৰসমূহ প্ৰযোজনাৰ কৃতিত্ব সাধাৰণতে খান অথবা পত্নী গৌৰীয়ে লাভ কৰে। এই চলচ্চিত্ৰসমূহৰ কেইখনমানত তেওঁ নিজেই মুখ্য চৰিত্ৰৰ অভিনয় কৰিছে আৰু আন কেইখনমানত অতিথি শিল্পীৰূূপে ভূমুকি মাৰিছে। ২০১১ চনত নিৰ্মিত চলচ্চিত্ৰ ৰা.ৱানৰ (Ra.One) বিভিন্ন দিশ তেওঁ নিজেই তদাৰক কৰিছিল।
২০১৭ চনৰ পৰা তেওঁ টেড্ কনফাৰেন্সৰ (TED Conferences, LLC) অধীনত টেড্ টক ইণ্ডিয়া নয়ী ছোচ্ নামৰ বক্তৃতানুষ্ঠান এটা পৰিচালনাৰ দায়িত্বও লৈছে। অনুষ্ঠানটো দূৰদৰ্শন চেনেল ষ্টাৰ প্লাছৰ যোগেৰে সম্প্ৰচাৰ কৰা হৈছিল।
মঞ্চ অনুষ্ঠানত প্ৰদৰ্শন
শ্বাহৰুখক সঘনে বিভিন্ন মঞ্চ অনুষ্ঠানত ভাগ লোৱা দেখা যায়। তেওঁ অনুষ্ঠান প্ৰদৰ্শন আৰু কনচাৰ্টত অংশ ল'বলৈ ইতিমধ্যে কেবাটাও বিদেশ ভ্ৰমণো কৰিছে। ১৯৯৭ চনত তেওঁ মালয়েছিয়াত অনুষ্ঠিত আশা ভোছলেৰ "মমেণ্টছ্ ইন টাইম কনছাৰ্ট"ত অংশ লৈছিল। পিছৰটো বছৰত কৰিশ্মা কাপুৰৰ সৈতে "শ্বাহৰুখ-কৰিশ্মা: লাইভ ইন মালয়েছিয়া কনছাৰ্ট"ত অংশ ল'বলৈ তেওঁ পুনৰ মালয়েছিয়ালৈ গৈছিল। সেই একেটা বছৰতে তেওঁ জুহি চাওলা, অক্সয় কুমাৰ আৰু কাজলৰ সৈতে The Awesome Foursome শীৰ্ষক বিশ্ব ভ্ৰমণ কাৰ্য্যসূচীৰে সংযুক্ত যুক্তৰাষ্ট্ৰ, কানাডা আৰু আমেৰিকা যুক্তৰাষ্ট্ৰত প্ৰদৰ্শন আগবঢ়াইছিল। এই কাৰ্য্যসূচীটো পৰৱৰ্তী বছৰত মালয়েছিয়াতো কৰা হৈছিল। ২০০২ চনত মানচেষ্টাৰৰ অ'ল্ড ট্ৰে'ফ'ৰ্ড আৰু লণ্ডনৰ হাইদছ্ পাৰ্কত অনুষ্ঠিত "ফ্ৰম ইণ্ডিয়া ৱিথ লাইফ" অনুষ্ঠানটোত অমিতাভ বচ্ছন, আমীৰ খান, প্ৰীতি জিণ্টা আৰু ঐশ্বৰ্য্য ৰায়ৰ সৈতে তেৱোঁ অংশ লৈছিল। অনুষ্ঠানটোত ১০০০০০ৰো অধিক লোক উপস্থিত আছিল।
আই পি এল ক্ৰিকেট দলৰ স্বত্ব
২০০৮ চনত খানে জুহি চাওলা আৰু তেওঁৰ স্বামী জয় মেহতাৰ সহযোগত টুৱেণ্টি২০ ক্ৰিকেট টুৰ্নামেণ্ট ভাৰতীয় প্ৰিমিয়াৰ লীগৰ কলকাতাৰ হৈ খেলিবলগীয়া ফ্ৰেন্সাইজ দলটোৰ মালিকীস্বস্ত্ব আহৰণ কৰে। ৭৫.০৯ মিলিয়ন আমেৰিকান ডলাৰৰ বিনিময়ত কিনি লোৱা এই দলটোৰ নাম কলকাতা নাইট ৰাইডাৰ্ছ্ (কে কে আৰ) ৰখা হ'ল। ৪২.১ মিলিয়ন আমেৰিকান ডলাৰ ব্ৰে'ণ্ড ভ্যে'লুৰে ২০০৯ চনৰ ভিতৰত কে.কে.আৰ. দলটো আই পি এলৰ অন্যতম চহকী দল আছিল। কিন্তু প্ৰথম তিনিটা বছৰত দলটোৰ প্ৰদৰ্শন অতি নিম্নপৰ্য্যায়ৰ আছিল। পিছত দলটোৰ প্ৰদৰ্শন পূৰ্বতকৈ ভালেখিনি উন্নত হ'ল আৰু ২০১২ চনত প্ৰথমবাৰৰ বাবে কেকেআৰে চেম্পিয়নৰ খিতাপ দখল কৰিলে। ২০১৪ চনত দলটো পুনৰবাৰ চেম্পিয়ন হ'ল।
প্ৰচাৰ মাধ্যমত খান
alt=Shah Rukh Khan wearing sunglasses and a vest at a promotional event|right|thumb|Tag Heuer প্ৰেছ কনফাৰেন্সত কেৰ্ৰেৰা মনাক' জিপি ঘড়ীৰ প্ৰচাৰৰ সময়ত খান (২০১২ চন) ভাৰতীয় সংবাদ মাধ্যমত শ্বাহৰুখ খানে এক গুৰুত্বপূৰ্ণ স্থান দখল কৰি আহিছে। তেওঁক প্ৰায়েই "কিং খান", "বাদশ্বাহ অৱ্ বলিউড" আৰু "কিং অৱ্ বলিউড" শিৰোনামৰে বুজোৱা হয়। প্ৰতি বছৰেই দুই তিনিখন চলচ্চিত্ৰৰে জনসাধাৰণক আমোদ দিয়া, দূৰদৰ্শন আৰু বাতৰি কাকতৰ যোগেৰে বিজ্ঞাপন দিয়া, ভাৰতৰ চহৰসমূহত ডাঙৰ ডাঙৰ পোষ্টাৰৰ ফটোত দেখা পোৱা শ্বাহ ৰুখক অনুপমা চোপ্ৰাই "চিৰ বিদ্যমান চে'লিব্ৰিটি" আখ্যা দিছে। ২০০৮ চনত নিউৱিকে তেওঁক বিশ্বৰ সবাতোকৈ প্ৰভাৱশীল ৫০ জন লোকৰ এজন বুলি কৈছিল আৰু বিশ্বৰ আটাইতকৈ ডাঙৰ চলচ্চিত্ৰ তাৰকা (World's biggest movie star) বুলি অভিহিত কৰিছিল। ২০১১ চনত লছ্ এঞ্জেলছ্ টাইমছৰ ষ্টিভেন জেইটছিকে শ্বাহৰুখ সম্পৰ্কে মন্তব্য কৰিছিল- "the biggest movie star you've never heard of...perhaps the world's biggest movie star, period"। জনপ্ৰিয়তা সম্পৰ্কে চলোৱা সমীক্ষাত পোৱা গৈছিল যে বিশ্বৰ ৩.২ বিলিয়ন মানুহে শ্বাহৰুখ খানক চিনি পায়। এই সংখ্যাটো হলিউডৰ টম ক্ৰুইজতকৈও বেছি। খান ভাৰতৰ সবাতোকৈ সম্পদশীল চে'লিব্ৰিটিৰ তালিকাতো আছে। ফ'বৰ্ছ ইণ্ডিয়াৰ "শীৰ্ষ ১০০ চে'লিব্ৰিটি"ৰ তালিকাত তেওঁ ২০১২, ২০১৩ আৰু ২০১৫ চনত শীৰ্ষস্থানত আছিল। তেওঁৰ মুঠ সম্পত্তিৰ পৰিমাণ ৪০০–৬০০ নিযুত আমেৰিকান ডলাৰৰ ভিতৰত থাকিব বুলি অনুমান কৰা হৈছে। দেশ-বিদেশৰ বহু ঠাইত খানৰ সম্পত্তি আছে। ইয়াৰ ভিতৰত লণ্ডনত GB£২০ নিযুত অৰ্থমূল্যৰ এটা এপাৰ্টমেণ্ট আৰু ডুবাইৰ পাম জুমেইৰাহত এটা প্ৰাসাদগৃহ আছে।
ভাৰতৰ সবাতোকৈ জনপ্ৰিয়, চৌখিন আৰু প্ৰভাৱশীল লোকৰ তালিকাত প্ৰায়েই শ্বাহৰুখ খানৰ নাম দেখা যায়। দ্য টাইমছ্ অৱ্ ইণ্ডিয়াৰ ৫০ জন শীৰ্ষ ভাৰতীয় আকাংক্ষিত পুৰুষৰ তালিকাত তেওঁ নিয়মিতভাৱে স্থান পাই আহিছে। ২০০৭ চনত ইষ্টাৰ্ন আই আলোচনীখনে আয়োজন কৰা ভোটদানৰ দ্বাৰা খান এছিয়াৰ সবাতোকৈ যৌন আৱেদনময়ী পুৰুষৰূপে নিৰ্বাচিত হৈছিল। ভালেমান ব্ৰে'ণ্ড আৰু উদ্যোগী কাম-কাজৰ সৈতে চুক্তিৱদ্ধ হোৱা বাবে বহসময়ত সংবাদ মাধ্যমে তেওঁক "ব্ৰে'ণ্ড এছ আৰ কে" বুলিও অভিহিত কৰে। তেওঁ বলিউডৰ সৰ্বাধিক উপাৰ্জনকাৰী লোকসকলৰ মাজৰো এজন। দূৰদৰ্শনৰ বিজ্ঞাপনত সবাতোকৈ বেছি দেখা পোৱা তাৰকাৰ তালিকাতো শ্বাহৰুখৰ নাম প্ৰথমেই আহিব। দূৰদৰ্শনৰ বিজ্ঞাপনৰ মুঠ বাজেটৰ কেতিয়াবা ছয় শতাংশ পৰ্য্যন্ত তেওঁ অংশীদাৰ হৈ পাইছে। তেওঁ চুক্তিৱদ্ধ হোৱা কেইটামান উল্লেখযোগ্য ব্ৰে'ণ্ড হৈছে- পেপছি, নকিয়া, হিয়ুণ্ডাই, ডিশ্ব টিভি, ডি'ডেকৰ, লাক্স ইত্যাদি। তেওঁৰ সম্পৰ্কে কিতাপ ৰচিত হৈছে আৰু তেওঁৰ জনপ্ৰিয়তাক ইতিমধ্যে ভালেমান তথ্যচিত্ৰতো দাঙি ধৰা হৈছে। ইয়াৰ ভিতৰত দুটা খণ্ডৰ তথ্যচিত্ৰ The Inner and Outer World of Shah Rukh Khan (২০০৫) আৰু ডিছক'ভাৰি ট্ৰে'ভেল & লিভিং চেনেলযোগে প্ৰচাৰিত দহটা খণ্ডৰ ক্ষুদ্ৰ ধাৰাবাহিক Living with a Superstar—Shah Rukh Khan (২০১০) বিশেষভাৱে উল্লেখযোগ্য। ২০০৭ চনত তেওঁৰ মমৰ মূৰ্তি এটা লণ্ডনস্থিত মাডাম টুছু সংগ্ৰহালয়ত স্থাপন কৰা হয়। ঐশ্বৰ্য্য ৰায় আৰু অমিতাভ বচ্ছনৰ পিছত এই সন্মান পোৱা তেওঁ তৃতীয়গৰাকী ভাৰতীয় চলচ্চিত্ৰ তাৰকা। পিছলৈ লছ এঞ্জলছ্, হংকং, নিউয়ৰ্ক আৰু ৱাশ্বিংটনত অৱস্থিত মাডাম টুছু সংগ্ৰহালয়তো তেওঁৰ মূৰ্তি একোটা যোগ দিয়া হয়।
বঁঁটা-বাহন
শ্বাহ ৰুখ খান বলিউডৰ জগতখনত সবাতোকৈ বেছি বঁটা-বাহনেৰে স্বীকৃত অভিনেতাসকলৰ এজন। তেওঁ ফিল্মফেয়াৰ বঁটাৰ বাবে ৩০টা মনোনয়ন লাভ কৰিছে আৰু ইয়াৰে ১৪টা লাভ কৰিবলৈ সক্ষম হৈছে। ইয়াৰে ৮ বাৰ তেওঁ শ্ৰেষ্ঠ অভিনেতাৰ স্বীকৃতিস্বৰূপে এই বঁটা লাভ কৰিছিল। এইক্ষেত্ৰত তেওঁ অভিনেতা দিলীপ কুমাৰৰ সৈতে যুটীয়াভাৱে শীৰ্ষস্থানত আছে। তেওঁ শ্ৰেষ্ঠ অভিনেতাৰূপে ফিল্মফেয়াৰ বঁটা পোৱা চলচ্চিত্ৰকেইখন হৈছে- বাজীগৰ (১৯৯৩), দিলৱালে' দুলহানিয়া লে' জায়েংগে' (১৯৯৫), দিল ট' পাগল হে' (১৯৯৭), কুছ্ কুছ্ হোতা হে' (১৯৯৮), দেৱদাস (২০০২), স্বদেশ (২০০৪), চক দে'! ইণ্ডিয়া (২০০৭) আৰু মাই নে'ম ইজ খান (২০১০)। তেওঁ এতিয়ালৈকে নেশ্বনেল ফিল্ম এৱাৰ্ড লাভ কৰা নাই যদিও ২০০৫ চনত তেওঁক ভাৰত চৰকাৰে পদ্মশ্ৰী বঁটাৰে সন্মানিত কৰিছিল। ২০০৭ চনত ফ্ৰান্স চৰকাৰে শ্বাহ ৰুখক "অৰ্ডাৰ দে' আৰ্টছ্ এ'ট দে' লেটাৰ্ছ্" (Ordre des Arts et des Lettres) সন্মান আৰু ২০১৪ চনত ফ্ৰান্সৰ সৰ্বোচ্চ অসামৰিক সন্মান "লিজিয়ন দিঅনাৰ" (Légion d'honneur) প্ৰদান কৰিছিল।
টোকা
<references group="lower-alpha" responsive="">
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় অভিনেতা শ্ৰেণী:পদ্মশ্ৰী বঁটা বিজয়ী শ্ৰেণী:ফিল্মফেয়াৰ বঁটা বিজয়ী
হিন্দুস্তান জিন্দাবাদ
হিন্দুস্তান জিন্দাবাদ (Hindustan Zindabad) হৈছে এটা হিন্দুস্তানী ব্যাকাংশ বা খণ্ড-বাক্য আৰু যুদ্ধকালীন হুংকাৰ (battle cry)৷ ভাৰতৰ প্ৰতি প্ৰদৰ্শন কৰা দেশপ্ৰেমমূলক বক্তব্য আৰু যোগাযোগৰ ক্ষেত্ৰত ভাৰতত এইটো ব্যাকাংশ সততে ব্যৱহৃত হয়৷ ইয়াৰ অৰ্থ হৈছে-ভাৰত দীৰ্ঘায়ু হওক৷ এইটো এটা ৰাষ্ট্ৰীয়তাবাদী শ্ল'গান৷ প্ৰাক্-ঔপনিৱেশিক ভাৰতৰ কৃষক বিদ্ৰোহৰ কিছুমান ৰাষ্ট্ৰীয়তাবাদী আন্দোলনত এই শ্লোগান সততে দিয়া হৈছিল৷ শ্লোগানৰ আন কিছুমান বিবিধতা হৈছে জয় হিন্দ আৰু ভাৰত জিন্দাবাদ৷ এনেধৰণৰ শ্লোগানসমূহ ভাৰতে ক্ৰিকেট খেলত অংশ লোৱাৰ মুহূৰ্ততো শুনিবলৈ পোৱা যায়৷
ব্যুৎপত্তি
হিন্দুস্তান শব্দটোৱে ১৯৪৭ চনৰ পৰৱৰ্তী ভাৰত গণতন্ত্ৰক বুজাইছে৷ ইয়াক পুৰণি পাৰ্চী শব্দ "হিন্দু"ৰ পৰা গ্ৰহণ কৰা হৈছে বুলি বিশ্বাস কৰা হৈছে৷ যিটো শব্দৰ আকৌ উৎপত্তিস্থল হৈছে সংস্কৃত ভাষাৰ সিন্ধু৷ সিন্ধুৱে সিন্ধু নদীক বুজায়৷ প্ৰাচীন পাৰ্চিয়ানসকলে সিন্ধু নদীৰ বাহিৰত থকা লোকসকলক "Hinduš" বুলি অভিহিত কৰিছিল৷ এই শব্দটোৰ পাছত এভেষ্টানীয় শব্দ ''stān (সংস্কৃত মূলৰ "sthān"ৰ একগোত্ৰীয়, যাৰ অৰ্থ হৈছে-ঠাই) সংযুক্ত হৈ হিন্দুস্তান হৈ পৰিল৷ অৰ্থাৎ হিন্দুস্তানৰ অৰ্থ হৈছে-সিন্ধুৰ সিপাৰে (পাৰ্ছিয়াৰ পৰা) থকা ভূমি৷
তথ্যসূত্ৰ
শ্ৰেণী:শ্লোগান
পিন ক'ড H0H 0H0
পিন ক'ড H0H 0H0 (উচ্চাৰণ:হ'হ'হ' ) কানাডাৰ ডাক বিভাগৰ দ্বাৰা পৃথিৱীৰ ভৌগোলিক উত্তৰ মেৰুৰ বাবে নিৰ্ধাৰিত পিন ক'ড। কানাডাৰ ঠাই সমূহৰ ডাক বিভাগীয় পিন ক'ড সমূহ ছটা বৰ্ণ-সংখ্যা বিশিষ্ট যি একো একোটা স্থানীয় এলেকা নিৰ্দিষ্ট কৰে।
খ্ৰিষ্টিয়ান সকলৰ ঋষি চেইণ্ট নিক'লাছ অফ মায়েৰা অৰ্থাৎ ছাণ্টাক্লজলৈ লিখা চিঠি সমূহৰ ঠিকনাত এই পিন ক'ড ব্যৱহৃত হয়। খ্ৰিষ্টিয়ান সকলৰ বিশ্বাস মতে ছাণ্টাক্লজৰ ঘৰ পৃথিৱীৰ ভৌগোলিক উত্তৰ মেৰুত আৰু কানাডা চৰকাৰে দাবী কৰা মতে পৃথিৱীৰ ভৌগোলিক উত্তৰ মেৰু কানাডা ৰাষ্ট্ৰ্ৰৰ ভূ-ৰাজনৈতিক সীমাৰ ভিতৰত পৰে। অৱশ্যে ভৌগোলিক উত্তৰ মেৰুৰ অন্যান্য কাষৰীয়া ৰাষ্ট্ৰ্ৰসমূহে কানাডাৰ এই দাবী মানি ল'ব নিবিচাৰি সেই ঠাই আন্তৰ্জাতিক সমূদ্ৰ-জলৰাশিত পৰে বুলি ধৰি থৈছে।
১৯৭৪ চনতেই কানাডাৰ ডাক বিভাগৰ মন্ত্ৰীল স্থিত ডাকঘৰত কৰ্মচাৰী সকলে মন কৰে যে এক বুজন সংখ্যক চিঠি নাগৰিক সকলে প্ৰতিবছৰে বিশেষকৈ বৰদিনৰ সময়ত ছাণ্টাক্লজলৈ বুলি লিখি পোষ্ট কৰে যি বোৰ বিলি কৰিব পৰা নাযায়। সেই চিঠিবোৰ দেখা কৰ্মচাৰী সকলে বুজি পাইছিল যে সেইবোৰ সৰু সৰু ল'ৰা-ছোৱালী বোৰেই লিখে আৰু বেছিভাগেই হয়টো সিহঁতৰ জীৱনৰ প্ৰথম চিঠি। গতিকে কৰ্মচাৰী সকলে প্ৰেৰকৰ ঠিকনা উল্লেখ থাকিলে চিঠি সমূহৰ উত্তৰ নিজে লিখি ঘূৰাই পঠিয়াবলৈ ধৰে।
বৰদিনৰ সময়ত এনেধৰণৰ চিঠিৰ পৰিমাণলৈ লক্ষ্য কৰি ১৯৮৩ চনত কানাডাৰ ডাক বিভাগে চিঠি সমূহৰ উত্তৰ দিবলৈ চৰকাৰী ভাৱে ছাণ্টাক্লজ-চিঠিৰ উত্তৰ আঁচনি নামেৰে এক সূকীয়া প্ৰণালীয়েই গঢ়ি তোলে। কানাডাৰ বিভিন্ন ডাকঘৰ সমূহত মূলতঃ বিভাগৰ অৱসৰ-প্ৰাপ্ত কৰ্মচাৰী সন্মিলীত প্ৰায় এঘাৰ হাজাৰ স্বয়ংসেৱকে এই আঁচনিত জড়িত হৈ থাকি প্ৰতি বছৰে প্ৰায় এক নিযুত এনে চিঠিৰ উত্তৰ নিশ্বিত ভাৱে প্ৰেৰণ কৰাৰ দায়িত্ব লৈ আছে। ডাক বিভাগে জনসাধাৰণৰ (সৰু সৰু ল'ৰা-ছোৱালী বোৰৰ) সুবিধাৰ্থে ছাণ্টাক্লজৰ ঘৰৰ প্ৰকৃত ঠিকনা তলত দিয়া ধৰণে প্ৰকাশ কৰি চিঠি সমূহ সেই ঠিকনালৈ পঠিয়াবলৈ অনুৰোধ কৰিছিল
SANTA CLAUS
NORTH POLE H0H 0H0
CANADA
ডাক টিকটৰ প্ৰয়োজন নাই, যদিও যিকোনো ষ্টিকাৰ লগাই পঠিয়ালে ছাণ্টাৰ মিছেছ ক্লজে চাই ভাল পায়।
কানাডা আৰু বিদেশৰ পৰা অহা চিঠি সমূহ যি ভাষাতেই লিখা হয় সেই ভাষাতে উত্তৰ পঠিওৱাৰ ব্যৱস্থা কানাডাৰ চৰকাৰে কৰে। অন্ধ সকলৰ ব্ৰেইলী লিপিত লিখা চিঠিৰো উত্তৰ দিয়া হয়।
কানাডাৰ ডাক বিভাগে আজিকালি ই-মেইল পঠিয়াবলৈ ছাণ্টাক্লজৰ ই-মেইল ঠিকনা বুলি উল্লেখ কৰিছে যিটোৰ গুপ্তশব্দ ডাক বিভাগৰ হাততেই আছে।
তথ্য সংগ্ৰহ
Postal_codes_in_Canada
শ্ৰেণী:কানাডা শ্ৰেণী:ডাক সেৱা
মনিকা আলী
মনিকা আলী (Monica Ali; জন্ম: ২০ অক্টোবৰ ১৯৬৭) এগৰাকী বাংলাদেশী বংশোদ্ভূত ব্ৰিটিছ লেখক তথা ঔপন্যাসিক। ২০০৩ চনত তেওঁ তেওঁৰ অপ্ৰকাশিত পাণ্ডুলিপিৰ ওপৰত ভিত্তি কৰি গ্ৰাণ্টা পত্ৰিকা কৰ্তৃক "বেষ্ট অফ ইয়ং ব্ৰিটিছ নভেলিষ্ট" হিচাপে নিৰ্বাচিত হৈছিল। তেওঁৰ প্ৰথম প্ৰকাশিত উপন্যাস, ব্ৰিক লেন সেই বছৰেই প্ৰকাশিত হৈছিল। উপন্যাস খনে "মেন বুকাৰ পুৰস্কাৰ"ৰ বাবে মনোনীত হৈছিল। এই নামৰেই ২০০৭ চনত এখন চলচ্চিত্ৰ নিৰ্মাণ কৰা হৈছিল।
প্ৰাৰম্ভিক জীৱন ও শিক্ষা
মনিকাৰ দেউতাক এগৰাকী বাংলাদেশী আৰু মাক ইংৰাজ মুলুকৰ ব্যক্তি। ১৯৬৭ চনত ঢাকা, পূব পাকিস্তান (বৰ্তমান বাংলাদেশ)-ত জন্মগ্ৰহণ কৰে। যেতিয়া তেওঁৰ বয়স মাত্ৰ ৩ বছৰ আছিল, তেওঁলোকৰ পৰিয়ালটো ইংলেণ্ডৰ বল্টনত চহৰত আছিল। তেওঁৰ দেউতাকৰ আদিতে ঘৰ আছিল মৈমনসিংহৰ জিলাত। তেওঁ প্ৰাথমিকভাবে বল্টন স্কুলত ভৰ্তি হয় আৰু পিছলৈ অক্সফ'ৰ্ডৰ ৱাডহাম কলেজত দৰ্শন, ৰাজনীতি তথা অৰ্থনীতি বিষয়ত পঢ়া-শুনা কৰে।
ব্যক্তিগত জীৱন
আলী তেওঁৰ স্বামী চাইমন টৰেঞ্চ (এজন ব্যৱস্থাপনা পৰামৰ্শক)ৰ সৈতে দক্ষিণ লণ্ডনত বসবাস কৰে। তেওঁ লোকৰ দুটি সন্তান, যথা- ফেলিক্স নামেৰে এটি পুত্ৰ (১৯৯৯ চনত জন্ম) আৰু চুমী নামেৰে এগৰাকী কন্যা (২০০১ চনত জন্ম) আছে।
তথ্যউৎস
শ্ৰেণী:যুক্তৰাজ্যৰ ব্যক্তি শ্ৰেণী:সাহিত্যিক
সাত্ত্বিকসাইৰাজ ৰেংকিৰেড্ডী
সাত্ত্বিকসাইৰাজ ৰেংকিৰেড্ডী (Satwiksairaj Rankireddy; জন্ম: ১৩ আগষ্ট ২০০০) এজন ভাৰতীয় বেডমিণ্টন খেলুৱৈ। তেওঁ আৰু তেওঁৰ সংগী চিৰাগ চন্দ্ৰশেখৰ শেট্টী ভাৰতৰ পৰা বি ডব্লিউ এফ বিশ্ব ৰেংকিঙৰ শীৰ্ষ ১০ ৰ ভিতৰত স্থান লাভ কৰা প্ৰথম পুৰুষ ডাবলছ যুটি। তেওঁৰ কেৰিয়াৰৰ সৰ্বোচ্চ ৰেংকিং ৭। তেওঁ ২০২২ চনৰ কমনৱেলথ গেমছত পুৰুষৰ ডাবলছত সোণৰ পদক লাভ কৰিছিল।
প্ৰাৰম্ভিক জীৱন
ৰেংকিৰেড্ডী অন্ধ্ৰপ্ৰদেশৰ অমলাপুৰম নামৰ এখন চহৰৰ বাসিন্দা। তেওঁ পূৰ্বতে ৰাজ্যিক পৰ্যায়ৰ খেলুৱৈ হিচাপে পৰিগণিত হোৱা পিতৃৰ লগতে ডাঙৰ ভাতৃৰ পদাংক অনুসৰণ কৰি বেডমিণ্টন খেলিবলৈ আৰম্ভ কৰিছিল। ২০১৪ চনত হায়দৰাবাদৰ পুলেলা গোপিচন্দ একাডেমীত যোগদান কৰি তেওঁ ডাবলছ বিশেষজ্ঞ হোৱাৰ সিদ্ধান্ত লয়।
কেৰিয়াৰ
ৰেংকিৰেড্ডী আৰু চিৰাগ শেট্টীয়ে ২০১৮ চনৰ কমনৱেলথ গেমছত মিক্সড টিম ইভেণ্টত ভাৰতক ঐতিহাসিক সোণৰ পদক অৰ্জন কৰাত গুৰুত্বপূৰ্ণ ভূমিকা পালন কৰিছিল। এইখন প্ৰতিযোগিতাতে তেওঁলোকে পুৰুষৰ ডাবলছত ৰূপৰ পদকো লাভ কৰিছিল।
২০২১ চনত ৰেংকিৰেড্ডী আৰু চিৰাগ শেট্টীয়ে দ্বিতীয় ৰাউণ্ডত ইণ্ডোনেছিয়াৰ যুটি মহম্মদ আহছান আৰু হেন্দ্ৰা চেটিয়াৱানৰ হাতত পৰাস্ত হৈ ২০২০ চনৰ ইউনেক্স থাইলেণ্ড অ'পেনৰ পৰা ক্ৰেচ আউট হয়। জুলাই মাহত তেওঁ আৰু চিৰাগ শেট্টীয়ে ২০২০ চনৰ গ্ৰীষ্মকালীন অলিম্পিকত অংশগ্ৰহণ কৰিছিল যদিও মাৰ্কাছ ফাৰ্নাল্ডি গিডিয়ন আৰু কেভিন সঞ্জয়া চুকামুলজোৰ হাতত পৰাস্ত হোৱাৰ পিছত গ্ৰুপ পৰ্যায়ত বাহিৰ হৈছিল। অৱশ্যে সমগ্ৰ প্ৰতিযোগিতাখনত অৱশেষত সোণৰ পদক বিজয়ী লি ইয়াং আৰু ৱাং চি-লিনক প্ৰথম গ্ৰুপ পৰ্যায়ৰ মুখামুখিত সংকীৰ্ণভাৱে পৰাস্ত কৰিবলৈ কেৱল তেওঁলোকৰ যুটিটোৱেই হে সক্ষম হৈছিল। ডিচেম্বৰ মাহত ৰেংকিৰেড্ডী আৰু শেট্টীয়ে কেৰিয়াৰত প্ৰথমবাৰৰ বাবে বি ডব্লিউ এফ ৱৰ্ল্ড ট্যুৰ ফাইনেললৈ যোগ্যতা অৰ্জন কৰিছিল যদিও ডেনিছ যুটি কিম এষ্ট্ৰপ আৰু এণ্ডাৰছ স্কাৰুপ ৰাছমুচেনৰ হাতত গ্ৰুপ পৰ্যায়ৰ প্ৰথমখন মেচত পৰাস্ত হোৱাৰ পিছত প্ৰতিযোগিতাখনৰ পৰা আঁতৰি আহিব লগা হয়।
২০২২ চনত ৰেংকিৰেড্ডী আৰু চিৰাগ শেট্টীয়ে ইণ্ডোনেছিয়াৰ যুটি কেভিন সঞ্জয়া চুকামুলজো আৰু মহম্মদ আহছানৰ হাতত প্ৰথম ছেটত পৰাস্ত হোৱাৰ পিছত তেওঁলোকে দ্বিতীয় ছেটটো জয় হৈ তৃতীয় ছেটটো ২১-১৯ গ’লত সমাপ্ত কৰি ইণ্ডোনেছিয়াৰ বিৰুদ্ধে ২-০ গ’লত অগ্ৰগতি লাভ কৰে। ভাৰতক প্ৰথমবাৰৰ বাবে থমাছ কাপ ট্ৰফী লাভ কৰাত সহায় কৰাত ই গুৰুত্বপূৰ্ণ আছিল।
খৰিকা লতা
খৰিকা লতা হৈছে এবিধ লতা জাতিৰ উদ্ভিদ। ডাঠ হাবিত সাধাৰণতে পোৱা যায়। থোপা থোপাকৈ লাগে। ফুলবোৰৰ গোন্ধ তীব্ৰ আৰু বহু দুৰলৈ বিয়পি পৰে। বহাগৰ সময়ত ফুলে।
তথ্য সংগ্ৰহ
শ্ৰেণী:ফুল
পৰিণীতা বৰঠাকুৰ
পৰিণীতা বৰঠাকুৰ (জন্ম- ১৯৮৭) এগৰাকী ভাৰতীয় অভিনেত্ৰী আৰু গায়িকা। অসমীয়া আৰু হিন্দী ভাষাৰ বহুকেইখন চলচ্চিত্ৰ, দূৰদৰ্শন ধাৰাবাহিকত অভিনয় কৰা পৰিণীতাই কেইবাখনো অসমীয়া চলচ্চিত্ৰ আৰু এলবামৰ গীতত কণ্ঠদান কৰিছে।
কেৰিয়াৰ
নৱজীৱন নামৰ টেলিফিল্মত অভিনয় কৰি পৰিণীতাই নিজৰ অভিনয় কেৰিয়াৰৰ সূচনা কৰে। প্ৰথম বোলছবি হিচাপে ২০০১ চনত মুনিন বৰুৱা পৰিচালিত নায়ক চলচ্চিত্ৰত তেওঁ অভিনয় কৰে। ইয়াৰ পাছত তেওঁ বাৰুদ (২০০৪), বৰলাৰ সংসাৰ, জীৱন বাটৰ লগৰী (২০০৯), পলে পলে উৰে মন (২০১১) আৰু গানে কি আনে (২০১৬) বোলছবিত অভিনয় কৰে। ইয়াৰ উপৰিও তেওঁ হিন্দী চলচ্চিত্ৰ চল' দিল্লী (২০১১), চাচ বহু ঔৰ চেনচেক্স (২০১১), হৰ পল (মুক্তি হোৱা নাই), কোৰবান (২০০৯) আদিত অভিনয় কৰাৰ সুযোগ পায়। অভিনয়ৰ লগতে পৰিণীতাই নিজৰ সংগীতৰ কেৰিয়াৰো আগবঢ়াই লৈ যায় আৰু দুই-এখন অসমীয়া চলচ্চিত্ৰত গীত গোৱাৰ লগতে তেওঁ পৰিণীতা শীৰ্ষক নিজৰ এক এলবাম উলিয়ায়।
বাহ্যিক সংযোগ
শ্ৰেণী:অসমীয়া কণ্ঠশিল্পী শ্ৰেণী:অসমীয়া অভিনেত্ৰী শ্ৰেণী:অসমীয়া চলচ্চিত্ৰৰ অভিনেত্ৰী শ্ৰেণী:জীৱিত ব্যক্তি
ৰামানন্দ সাগৰ
ৰামানন্দ সাগৰ (২৯ ডিচেম্বৰ ১৯১৭ – ১২ ডিচেম্বৰ ২০০৫; জন্মতে চন্দ্ৰমৌলি চোপ্ৰা) আছিল এগৰাকী ভাৰতীয় ছবি নিৰ্দেশক আৰু ধাৰাবাহিক নিৰ্মাতা। পৌৰাণিক ভাৰতীয় মহাকাব্য ৰামায়ণৰ কাহিনীৰ আধাৰত তেখেতে নিৰ্মাণ কৰা একে নামৰ ধাৰাবাহিকখন ১৯৮৭ চনত টেলিভিছনত সম্প্ৰচাৰিত হৈছিল আৰু বিপুল জনপ্ৰিয়তা অৰ্জন কৰিছিল। ২০০০ চনত ভাৰত চৰকাৰে তেখেতেক সন্মানীয় পদ্মশ্ৰী সন্মানেৰে বিভূষিত কৰে।
প্ৰাৰম্ভিক জীৱন
বৰ্তমান পাকিস্তানৰ লাহোৰৰ আচল গুৰুত ৰামানন্দ সাগৰৰ জন্ম হৈছিল। ৰামানন্দ সাগৰক তেখেতেৰ আইতাকে (মাকৰ মাক) ভৰণ-পোষণ কৰিছিল। পুত্ৰ-সন্তানহীন আইতাকেই তেখেতেৰ নামটো চন্দ্ৰমৌলি চোপ্ৰাৰ পৰা সলনি কৰি ৰামানন্দ সাগৰ ৰাখিছিল। ১৯৪২ চনত সংস্কৃত আৰু পাৰ্চী ভাষাত সোণৰ পদকসহ তেখেতে পঞ্জাব বিশ্ববিদ্যালয়ৰ পৰা ঊত্তীৰ্ণ হৈছিল। 'ডেইলি মিলাপ' নামৰ বাতৰি-কাকত এখনৰো তেখেত সম্পাদক আছিল। তেখেতে বহুকেইটা চুটি গল্প, উপন্যাস, কবিতা, নাট্য লিখিছিল। সেইবোৰ ৰচনা কৰোঁতে তেখেতে ৰামানন্দ চোপ্ৰা, ৰামানন্দ বেদী, ৰামানন্দ কাশ্মিৰী নাম ব্যৱহাৰ কৰিছিল। ১৯৪২ চনত তেওঁ যক্ষ্মাত আক্ৰান্ত হয় আৰু তেতিয়া তেওঁ "ডায়েৰি অৱ এ টি.বি. কলম" নামৰ স্তম্ভ এটাত তেওঁৰ যক্ষ্মা-বিৰোধী যুঁজৰ বিষয়ে লিখে। লাহোৰৰ 'আদাব-এ-মাছৰিক' আলোচনীত এই স্তম্ভটো ধাৰাবাহিক হিচাপে প্ৰকাশিত হৈছিল।
কৰ্মজীৱন
১৯৩২ চনৰ নিৰ্বাক ছবি 'Raiders of the Rail Road'-ত ৰামানন্দ সাগৰে ক্লেপাৰ বয় হিচাপে কৰ্মজীৱনৰ পাতনি মেলে।
১৯৫০ৰ দশকত ৰামানন্দ সাগৰে পৃথ্বীৰাজ কাপুৰ পৃথ্বী থিয়েটাৰত এগৰাকী সহকাৰী মঞ্চ প্ৰবন্ধক হিচাপে যোগদান কৰে। কাপুৰৰ পিতৃসুলভ তত্ত্বাৱধানত তেখেতে তেতিয়াই কেইখনমান নাটো পৰিচালনা কৰে।
১৯৬০ চনত তেখেতে 'পেইগাম' ছবিৰ বাবে শ্ৰেষ্ঠ সংলাপ-লিখোঁতাৰ ফিল্মফেয়াৰ বঁটা অৰ্জন কৰে। সেই ছবিখনৰ পৰিচালক আছিল এছ.এছ. ভাছান। অভিনয় কৰিছিল দিলীপ কুমাৰ, বৈজয়ন্তীমালা আৰু ৰাজ কুমাৰৰ দৰে শিল্পীয়ে।
তেখেতৰ দুখনামন সফল চলচ্চিত্ৰ হৈছে ঘুংঘত, আৰ্জু-যি দুখন ছবিয়ে যথাক্ৰমে ১৯৬০ আৰু ১৯৬৫ চনত ব্লকবাষ্টাৰৰ মৰ্যাদা পাইছিল। ১৯৬৪ চনত তেখেতে ক্লাছিক হিন্দী ছবি 'জিন্দেগী' নিৰ্মাণ কৰে। ১৯৬৮ চনত 'আঁখে' ছবিৰ বাবে তেখেতে শ্ৰেষ্ঠ পৰিচালকৰ ফিল্মফেয়াৰ বঁটা লাভ কৰে। ধৰ্মেন্দ্ৰ আৰু মালা সিনহাই অভিনয় কৰা স্পাই-থ্ৰিলাৰ ছবিখন ১৯৬৮ চনৰ উল্লেখযোগ্য ছবিৰ ভিতৰত তালিকাভুক্ত হৈছিল।
১৯৮৫ চনত ৰামানন্দ সাগৰে 'দাদা দাদী কি কাহিনীয়া'ৰ জৰিয়তে টেলিভিছনৰ জগতত পদাৰ্পণ কৰে। সেইখনৰ পৰিচালক আছিল তেওঁৰ পুত্ৰ মোতি সাগৰ। ৰামানন্দ সাগৰে সেইখন প্ৰযোজনা কৰিছিল। ১৯৮৬ চনত ৰামানন্দ সাগৰে 'বিক্ৰম ঔৰ বেতাল' ধাৰাবাহিক পৰিচালনা কৰে। পৰৱৰ্তী কালত তেওঁলোকে 'সাগৰ আৰ্ট' বেনাৰৰ অধীনত ভাৰতীয় পৌৰাণিক কাহিনী অথবা ইতিহাসজড়িত কাহিনীৰে ধাৰাবাহিক নিৰ্মাণ কৰি গৈ থাকে। ১৯৮৭ চনৰ ২৫ জানুৱাৰী তাৰিখে তেওঁ নিৰ্মাণ কৰা ৰামায়ণৰ প্ৰথমটো খণ্ড দূৰদৰ্শনযোগে সম্প্ৰচাৰিত হয়। তেখেতৰ অইন দুখন জনপ্ৰিয় টিভি ধাৰাবাহিক হৈছে কৃষ্ণ, লৱ-কুশ। ইয়াৰ বাহিৰেও তেখেতে ধাৰাবাহিক 'আলিফ লেইলা' আৰু 'ছাই বাবা' নিৰ্মাণ কৰে।
২০১৯ চনৰ ডিচেম্বৰত তেওঁৰ পুত্ৰ প্ৰেম সাগৰে পিতৃৰ জীৱন-আধাৰিত গ্ৰন্থ 'An Epic Life: Ramanand Sagar, From Barsaat to Ramayan' প্ৰকাশ কৰে। আত্মজীৱনীখনত তেওঁৰ জীৱনৰ সংগ্ৰাম, উত্থানৰ কাহিনী সবিস্তাৰে বৰ্ণিত হৈছে।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতৰ চলচ্চিত্ৰ পৰিচালক শ্ৰেণী:হিন্দী ভাষাৰ চলচ্চিত্ৰ পৰিচালক শ্ৰেণী:পদ্মশ্ৰী বঁটা বিজয়ী শ্ৰেণী:ফিল্মফেয়াৰ বঁটা বিজয়ী
পিটাৰ ডিংকলেজ
পিটাৰ হেইডেন ডিংকলেজ (Peter Hayden Dinklage; জন্ম জুন ১১, ১৯৬৯) এজন আমেৰিকান অভিনেতা আৰু প্ৰযোজক। তেওঁ এইচবিঅ' টেলিভিছন শৃংখলা গেম অফ থ্ৰোনছত (২০১১-২০১৯) টিৰিয়ন লেনিষ্টাৰৰ চৰিত্ৰ ৰূপায়ণ কৰাৰ বাবে প্ৰশংসা লাভ কৰাৰ লগতে শৃংখলাটোত কৰা অভিনয়ৰ বাবে তেওঁ ড্ৰামা শৃংখলা এখনত অসামান্য সহঅভিনেতাৰ (আউটষ্টেণ্ডিং ছাপৰ্টিং এক্টৰ ইন এ ড্ৰামা ছিৰিজ) শিতানত অভিলেখসংখ্যক চতুৰ্থবাৰলৈ প্ৰাইমটাইম এমি বঁটা লাভ কৰে। তেওঁ এই চৰিত্ৰটোৰ বাবে ২০১১ চনত গ'ল্ডেন গ্ল'ব বঁটা আৰু ২০২০ চনত স্ক্ৰীণ এক্টৰ্ছ গিল্ড বঁটাও লাভ কৰিছিল।
নিউ জাৰ্চীৰ মেনধাম টাউনশ্বিপত জন্মগ্ৰহণ কৰা ডিংকলেজে স্থানীয় গীটাৰৰ দোকানত কাম কৰি বেনিংটন কলেজত অভিনয় কলা অধ্যয়ন কৰিছিল। ইয়াৰ লগতে তেওঁ কেইবাটাও অপেছাদাৰী মঞ্চ প্ৰযোজনাত অভিনয় কৰিছিল। লিভিং ইন অবলিভনৰ (১৯৯৫) জৰিয়তে তেওঁ প্ৰথমবাৰলৈ চলচ্চিত্ৰৰ জগতত আত্মপ্ৰকাশ কৰে। কমেডি-ড্ৰামা দ্য ষ্টেচন এজেণ্টৰ (২০০৩) জৰিয়তে তেওঁ সফলতাৰ দিশত প্ৰথমটো খোজ ৰাখে।
পেছাদাৰী সফলতা লাভৰ পিছৰে পৰা ডিংকলেজে এলফ (২০০৩), লাছি (২০০৫), ফাইণ্ড মি গিল্টি (২০০৬), আণ্ডাৰডগ (২০০৭), ডেথ এট এ ফিউনাৰেল (২০০৭), পেনেলোপ (২০০০), দ্য ক্ৰনিকলচ অফ নাৰ্নিয়া: প্ৰিন্স কাস্পিয়ান (২০০৮), ডেথ এট এ ফিউনাৰেল (২০১০), এক্স-মেন: ডেজ অফ ফিউচাৰ পাষ্ট (২০১৪), পিক্সেলচ (২০১৫), আৰু থ্ৰী বিলবৰ্ডছ আউটচাইড এবিং, মিছৌৰী (২০১৭) আদি চলচ্চিত্ৰত অভিনয় কৰিছে। ২০১৮ চনত তেওঁ মাৰ্ভেল চিনেমেটিক ইউনিভাৰ্ছৰ ছবি এভেঞ্জাৰ্ছ: ইনফিনিটি ৱাৰত আইট্ৰি হিচাপে আৰু মাই ডিনাৰ উইথ হাৰ্ভে নামৰ বায়োপিক ছবিত হাৰ্ভে ভিলেচাইজ হিচাপে অভিনয় কৰে।
ডিংকলেজ জাৰ্মান আৰু আইৰিছ বংশোদ্ভূত। তেওঁৰ উচ্চতা ৪ ফুট ৫ ইঞ্চি (১.৩৫ মিটাৰ)।
প্ৰাৰম্ভিক জীৱন
পিটাৰ হেইডেন ডিংকলেজৰ জন্ম হৈছিল ১৯৬৯ চনৰ ১১ জুনত নিউ জাৰ্চীৰ মৰিচটাউনত। তেওঁৰ পিতৃ কাৰ্ল ডিংকলেজ আছিল এজন বীমা বিক্ৰেতা আৰু মাতৃ ডায়েন ডিংকলেজ আছিল প্ৰাথমিক বিদ্যালয়ৰ সংগীত শিক্ষক। নিউ জাৰ্চীৰ মেনধাম টাউনশ্বিপৰ ঐতিহাসিক ব্ৰুকচাইড শাখাত তেওঁৰ পিতৃ-মাতৃ আৰু ভ্ৰাতৃ জনাথনৰ সৈতে ডিংকলেজ ডাঙৰ-দীঘল হৈছিল। তেওঁ নিজৰ পৰিয়ালৰ একমাত্ৰ সদস্য যাৰ এক'ণ্ড্ৰ'প্লাছিয়া (বাওনা) আছে।
সৰুতে ডিংকলেজ আৰু তেওঁৰ ভ্ৰাতৃয়ে তেওঁলোকৰ চুবুৰীয়া লোকসকলৰ বাবে পুতলা সংগীত পৰিৱেশন কৰিছিল। তেওঁ জনাথনক "পৰিয়ালৰ প্ৰকৃত প্ৰদৰ্শনকাৰী" বুলি বৰ্ণনা কৰি কৈছিল যে তেওঁৰ ভ্ৰাতৃৰ ভায়োলিনৰ প্ৰতি থকা আগ্ৰহে তেওঁক অভিনয়ৰ পথ অনুসৰণ কৰাত বাধা দিছিল। জনাথনে ৰাটগাৰ্ছ বিশ্ববিদ্যালয়ৰ মেছন গ্ৰছ স্কুল অৱ দা আৰ্টছৰ পৰা স্নাতক ডিগ্ৰী লাভ কৰে আৰু তেওঁ হেমিল্টন নামৰ সংগীতালেখ্যৰ এজন ভায়োলিনবাদক।
দ্য ভেলভেটিন ৰেবিটৰ পঞ্চম শ্ৰেণীৰ প্ৰযোজনাত ডিংকলেজে নাট্য জীৱনৰ প্ৰথমটো সফলতা লাভ কৰিছিল। মুখ্য চৰিত্ৰত অভিনয় কৰি তেওঁ অনুষ্ঠানটোৰ প্ৰতি দৰ্শকৰ সঁহাৰিত আনন্দিত হৈছিল। ডিংকলেজে পঢ়া ডেলবাৰ্টন স্কুলতে তেওঁ নিজৰ অভিনয়ৰ বিকাশ ঘটাইছিল। ১৯৮৪ চনত ডিংকলেজে আমেৰিকান নাট্যকাৰ ছেম শ্বেপৰ্ডৰ দ্বাৰা ৰচিত ট্ৰু ৱেষ্ট নামৰ নাটকখনৰ প্ৰযোজনাৰ পৰা অভিনয়ৰ ক্ষেত্ৰখনত কেৰিয়াৰ গঢ়িবলৈ অনুপ্ৰাণিত হয়।
ডিংকলেজে তেতিয়া বেনিংটন মহাবিদ্যালয়ত নাটকৰ স্নাতক মহলা অধ্যয়ন কৰিছিল আৰু ১৯৯১ চনত স্নাতক হোৱাৰ আগেয়ে অসংখ্য প্ৰযোজনাত অভিনয় কৰিছিল। তাৰ পিছত তেওঁ তেওঁৰ বন্ধু ইয়ান বেলৰ সৈতে এক থিয়েটাৰ কোম্পানী নিৰ্মাণ কৰিবলৈ নিউয়ৰ্ক চহৰলৈ যায়। ভাড়া পৰিশোধ কৰাত বিফল হৈ তেওঁলোকে তেওঁলোকৰ এপাৰ্টমেণ্টৰ পৰা বাহিৰ ওলাই যায়। তেওঁ নিউয়ৰ্কত আৰু ৱিলিয়ামছবাৰ্গ তথা ৱেষ্ট ভিলেজত বিশ বছৰ বাস কৰিছিল। ডিংকলেজে পূৰ্ণকালীন অভিনেতা হিচাপে কেৰিয়াৰ গঢ়ি তোলাৰ আগতে ৬ বছৰ ডাটা প্ৰচেছিং কোম্পানীত কাম কৰিছিল।
প্ৰাৰম্ভিক কাল
ডিংকলেজে প্ৰথমতে এজন অভিনেতা হিচাপে কাম বিচাৰিবলৈ সংগ্ৰাম কৰিবলগা হৈছিল। আংশিকভাৱে ইয়াৰ কাৰণ হৈছে তেওঁ সাধাৰণতে নিজৰ শাৰীৰিক অৱস্থাৰ অভিনেতাসকলক আগবঢ়োৱা চৰিত্ৰবোৰ (যেনে এলফ বা লেপ্ৰেচাউন) ল'বলৈ অস্বীকাৰ কৰিছিল। তেওঁ কম বাজেটৰ স্বতন্ত্ৰ কমেডি-ড্ৰামা লিভিং ইন অবলিভনৰ (১৯৯৫) জৰিয়তে তেওঁ নিজৰ কৃতিত্বপ্ৰাপ্ত চলচ্চিত্ৰ জগতখনত আত্মপ্ৰকাশ কৰে। চলচ্চিত্ৰখনত নিউয়ৰ্ক চহৰৰ মাজভাগত এজন পৰিচালক, কৰ্মচাৰী আৰু কম বাজেটৰ স্বতন্ত্ৰ চলচ্চিত্ৰৰ চিত্ৰগ্ৰহণৰ কাহিনী দাঙি ধৰা হৈছে। ডিংকলেজৰ চৰিত্ৰটো আছিল বাওনা শৰীৰৰ এজন হতাশ অভিনেতাৰ, যি তেওঁৰ চৰিত্ৰবোৰৰ বিষয়ে অভিযোগ কৰি থাকে। ছবিখনে সমালোচকসকলৰ ইতিবাচক সঁহাৰি লাভ কৰে। পৰৱৰ্তী বছৰত তেওঁ টুপাক শাকুৰ অভিনীত অপৰাধমূলক চলচ্চিত্ৰ বুলেটত বিল্ডিং মেনেজাৰ হিচাপে উপস্থিত হয়। আনকি লিভিং ইন অবলিভিয়নত তেওঁৰ সুন্দৰ প্ৰদৰ্শনৰ পাছতো ডিংকলেজে তেওঁৰ এজেণ্ট হ'বলৈ ইচ্ছুক লোকক বিচাৰি পোৱা নাছিল। ইয়াৰ পিছত ডিংকলেজে কমেডি ১৩ মুনছত (২০০২) অভিনয় কৰাৰ সুযোগ পায়। থিয়েটাৰ ৱেবছাইট এটাৰ বাবে সাক্ষাৎকাৰ লোৱাৰ সময়ত তেওঁক সোধা হৈছিল যে তেওঁৰ আদৰ্শ ভূমিকা কি, আৰু তেওঁ উত্তৰ দিছিল যে "ৰোমাণ্টিক মুখ্য চৰিত্ৰ" যি নায়িকাক লাভ কৰে।
গেম অফ থ্ৰোনছ
২০১১ আৰু ২০১৯ চনৰ ভিতৰত ডিংকলেজে জৰ্জ আৰ আৰ মাৰ্টিনৰ এ ছং অফ আইচ এণ্ড ফায়াৰ উপন্যাস শৃংখলাৰ অভিযোজন এইচবিঅ'ৰ ফেণ্টাছী ড্ৰামা গেম অফ থ্ৰোনছত টিৰিয়ন লেনিষ্টাৰক চৰিত্ৰ ৰূপায়ন কৰিছিল। গেম অফ থ্ৰোনছৰ পটভূমি হৈছে ৱেষ্টেৰোচ আৰু এছ'ছৰ কাল্পনিক মহাদেশচ আৰু ই সপ্ত ৰাজ্যৰ আইৰন থ্ৰোন বা লৌহ সিংহাসনৰ নিয়ন্ত্ৰণৰ বাবে যুঁজ দিয়াৰ সময়ত সম্ভ্ৰান্ত পৰিয়ালবোৰৰ মাজত ক্ষমতাৰ সংগ্ৰামৰ ইতিহাস বৰ্ণনা কৰে। টিৰিয়ন ৱেষ্টেৰোছৰ অন্যতম চহকী আৰু শক্তিশালী পৰিয়াল হাউচ লেনিষ্টাৰৰ সদস্য, আৰু তেওঁ গোটেই জীৱন লাভ কৰা অৱহেলা আৰু উপহাসৰ প্ৰভাৱ হ্ৰাস কৰিবলৈ লেনিষ্টাৰ হিচাপে তেওঁৰ মৰ্যাদাৰ ব্যৱহাৰ কৰে।
ডিংকলেজে তেওঁৰ অভিনয়ৰ বাবে ব্যাপক প্ৰশংসা লাভ কৰিছে। দ্য বষ্টন গ্লোবৰ মেথিউ গিলবাৰ্টে কয় যে ডিংকলেজে "এক বিজয়ী প্ৰদৰ্শন দাঙি ধৰে যি মনোমোহা, নৈতিকভাৱে অস্পষ্ট আৰু আত্ম-সচেতন।" দ্য নিউয়ৰ্ক টাইমছৰ ডেন কইছে উল্লেখ কৰে যে ডিংকলেজৰ অভিনয়ে চৰিত্ৰটোক "অধিক জনপ্ৰিয়" কৰি তুলিছে। লছ এঞ্জেলছ টাইমছৰ মতে "বহুক্ষেত্ৰত গেম অফ থ্ৰোনছ ডিংকলেজৰ প্ৰাপ্য।" টিৰিয়নক "আটাইতকৈ উদ্ধৃতিযোগ্য" চৰিত্ৰ আৰু শৃংখলাটোৰ "আটাইতকৈ প্ৰিয় চৰিত্ৰ" বুলি কোৱা হৈছে।
তথ্য সংগ্ৰহ
শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:হলিউড অভিনেতা শ্ৰেণী:জীৱিত ব্যক্তি
আৰাধনা (১৯৬৯ চলচ্চিত্ৰ)
আৰাধনা (Aradhana) ১৯৬৯ চনত মুক্তিপ্ৰাপ্ত এখন হিন্দী ভাষী ৰোমাণ্টিক ড্ৰামা চলচ্চিত্ৰ। শক্তি সামন্তৰ দ্বাৰা পৰিচালিত এই চলচ্চিত্ৰখনৰ মুখ্য ভূমিকাত অভিনয় কৰিছে শৰ্মিলা ঠাকুৰ আৰু ৰাজেশ খান্না‌ই। ১৭ সংখ্যক ফিল্মফেয়াৰ এৱাৰ্ডছত চলচ্চিত্ৰখনে শ্ৰেষ্ঠ চলচ্চিত্ৰৰ ফিল্মফেয়াৰ বঁটা লাভ কৰে। ইয়াৰোপৰি শৰ্মিলা ঠাকুৰে শ্ৰেষ্ঠ অভিনেত্ৰীৰ বঁটা লাভ কৰিবলৈ সক্ষম হয়। মূলতঃ হিন্দী ভাষাত মুক্তি লাভ কৰা আৰু বঙালী ভাষালৈ ডাব কৰা আৰাধনাৰ বৃহৎ সফলতাৰ ফলত তামিল আৰু তেলেগু ভাষাত চলচ্চিত্ৰখন পুনৰ্নিমাণ কৰা হয়। ১৯৬৯ চনৰ পৰা ১৯৭১ চনৰ ভিতৰত ৰাজেশ খান্নাৰ একেৰাহে বৃহৎ সাফল্য লাভ কৰা ১৭ খন চলচ্চিত্ৰৰ ভিতৰত আৰাধনাও এখন। আৰাধনা ভাৰতৰ বাহিৰে ছোভিয়েট ইউনিয়নটো ব্লকবাষ্টাৰ হিচাপে পৰিগণিত হৈছে। চলচ্চিত্ৰখনৰ বিষয়বস্তু ১৯৪৬ চনৰ To Each His Own চলচ্চিত্ৰখনৰ ওপৰত আধাৰিত আছিল।
টোকা
<references group="lower-alpha"/>
তথ্য সংগ্ৰহ
শ্ৰেণী:হিন্দী চলচ্চিত্ৰ
দক্ষিণ ত্ৰিপুৰা জিলা
right|thumb|[[উদয়পুৰ, ত্ৰিপুৰা|উদয়পুৰৰ এক হিন্দু মন্দিৰ]] দক্ষিণ ত্ৰিপুৰা জিলা উত্তৰ-পূব ভাৰতৰ ত্ৰিপুৰা ৰাজ্যৰ এখন জিলা। এই জিলা ১৯৭০ চনত প্ৰতিষ্ঠা কৰা হৈছিল। জিলাখনৰ মাটিকালি ২১৫২ বৰ্গ কিলোমিটাৰ। জিলাখনৰ সদৰঠাই বেল’নিয়াত অৱস্থিত।
ইতিহাস
দক্ষিণ ত্ৰিপুৰা জিলাখন ১৯৭০ চনৰ ১ ছেপ্টেম্বৰত সৃষ্টি কৰা হৈছিল।
ভৌগোলিক অৱস্থান
এই জিলাৰ মুঠ মাটিকালি ২১৫২ বৰ্গ কিলোমিটাৰ। জিলাখন সাগৰ পৃষ্ঠৰ পৰা গড়ে ২৬ মিটাৰ উচ্চতাত অৱস্থিত। দক্ষিণ ত্ৰিপুৰা জিলাৰ সদৰ ঠাই বেল’নিয়া নগৰ।
প্ৰশাসনিক বিভাগ
দক্ষিণ ত্ৰিপুৰা জিলাৰ তিনিটা মহকুমা আছে- বেল’নিয়া, চাবৰুম (Sabroom) আৰু শান্তিৰবাজাৰ (Santirbazar)।
এই জিলা পশ্চিম ত্ৰিপুৰা আৰু পূব ত্ৰিপুৰা লোকসভা সমষ্টিৰ অন্তৰ্ভুক্ত।
জনসংখ্যা
২০১১ চনৰ লোকপিয়ল অনুসৰি দক্ষিণ ত্ৰিপুৰা জিলাৰ জনসংখ্যা ৮৭৫,১৪৪ জন। জনসংখ্যাৰ ফলাৰ পৰা ভাৰতৰ মুঠ ৬৪০খন জিলাৰ ভিতৰত এই জিলাৰ স্থান ৪৭১ তম। এই জিলাৰ জনবসতিৰ ঘনত্ব প্ৰতি বৰ্গ কিলোমিটাৰত ২৮৬ জন। ২০০১-২০১১ দশকত জিলাখনৰ জনসংখ্যা বৃদ্ধিৰ হাৰ আছিল ১৪.০৩%। দক্ষিণ ত্ৰিপুৰা জিলাৰ প্ৰতি ১০০০জন পুৰুষৰ বিপৰীতে মহিলাৰ সংখ্যা ৯৫৭ গৰাকী। জিলাখনত সাক্ষৰতাৰ হাৰ ৮৫.৪১%।
জৈৱবৈচিত্ৰ্য
১৯৮৭ চনত দক্ষিণ ত্ৰিপুৰা জিলাৰ ১৯৫ বৰ্গ কিলোমিটাৰ লৈ তৃষ্ণা বন্যপ্ৰাণী অভয়াৰণ্য সৃষ্টি কৰা হয়। তদুপৰি এই জিলাত ১৯৮৮ চনত ৩৯০ বৰ্গ কিলোমিটাৰ জুৰি গোমটি বন্যপ্ৰাণী অভয়াৰণ্য নামেৰে দ্বিতীয়খন সংৰক্ষিত বনাঞ্চল প্ৰতিষ্ঠা কৰা হয়।
বাহ্যিক সংযোগ
শ্ৰেণী:ত্ৰিপুৰাৰ জিলা
ভাৰতী কাশ্যপ
ভাৰতী কাশ্যপ (Bharti Kashyap); এগৰাকী ভাৰতীয় চকু বিশেষজ্ঞ আৰু সমাজকৰ্মী। ২০১৭ চনত তেওঁক নাৰী শক্তি পুৰস্কাৰেৰে সন্মানিত কৰা হৈছিল। সামাজিকভাৱে পিছপৰা শ্ৰেণীৰ বাবে আগবঢ়োৱা সেৱাৰ বাবে তেওঁ পাঁচবাৰকৈ ৰাষ্ট্ৰীয় আই এম এ প্ৰাপক।
ব্যক্তিগত জীৱন
১৯৬৭ চনৰ ১৫ মে’ তাৰিখে কাশ্যপৰ জন্ম হৈছিল। তেওঁ এগৰাকী এম.বি.বি.এছ. আৰু চকু চিকিৎসা বিজ্ঞানৰ এম.এছ তথা কৰ্ণিয়াৰ ফেলো। তেওঁ বীৰেন্দ্ৰ প্ৰসাদ কাশ্যপক বিয়া কৰাইছিল। বীৰেন্দ্ৰ প্ৰসাদ কাশ্যপে ঝাৰখণ্ডৰ ৰাঁচীত কাশ্যপ মেম’ৰিয়েল আই হস্পিটেল স্থাপন কৰিছিল।
কৰ্মজীৱন
কাশ্যপে বিনামূলীয়া চিকিৎসা প্ৰদান কৰি, দৃষ্টিশক্তিৰ দুৰ্বলতা যেনে; ডিটেকটিভ ছানি পৰা ৰোগ, প্ৰতিসৰণ ত্ৰুটি আদিত ভুগি থকা শিশুসকলৰ শিক্ষাৰ বাবে ব্যাপকভাৱে কাম কৰিছিল। ঝাৰখণ্ডৰ শিশুহঁতে আধাতে স্কুল সামৰাৰ ঘটনাৰ ভূ লৈ তেওঁ আৱিষ্কাৰ কৰিছিল যে, শিশুসকলৰ মাজত অন্ধত্বৰ হাৰ বৃদ্ধি পাইছে। ইয়াৰ পিছতে, ১৯৯৫ চনৰ পৰা তেওঁ সামাজিক কাম আৰম্ভ কৰিছিল। ৰামগড়ৰ এখন চৰকাৰী বিদ্যালয়ত তেওঁ চকু পৰীক্ষা শিৱিৰ পাতি প্ৰায় দহহাজাৰ শিশুৰ চকু পৰীক্ষা কৰিছিল। অন্ধত্বৰ কাৰণসমূহ আলোচনা কৰিবলৈ আৰু এই সমূহৰ বিষয়ে সজাগতা বৃদ্ধি কৰিবলৈ তেওঁ বিনামূলীয়া শিৱিৰৰ আয়োজন কৰিছিল।
তেওঁ ৰাজ্য চৰকাৰ পৰিচালিত বিদ্যালয়সমূহত নামভৰ্তি কৰা ২০ লাখতকৈও অধিক শিশুৰ চকুৰ স্ক্ৰীণিং সম্পূৰ্ণ কৰিছিল। দুখীয়া লোক, আদিম জনজাতি, মানৱ সৰবৰাহৰ ভুক্তভোগী, বাতৰি কাকতৰ হকাৰ, ডায়েবেটিচ ৰোগী, বৃদ্ধাশ্ৰমৰ বাসিন্দা, বস্তিবাসী আৰু মানসিকভাৱে বিচলিত লোকৰপৰা- মহিলা খেলুৱৈ আৰু ট্ৰাক চালকলৈ সকলোকে তেওঁ তেওঁৰ লক্ষ্য তালিকাত অন্তৰ্ভুক্ত কৰি লৈছিল। দাতব্য প্ৰতিষ্ঠান কাশ্যপ মেম’ৰিয়েল আই বেংকৰ সহযোগত তেওঁ ঝাৰখণ্ডৰ প্ৰতিটো ব্লক আৰু প্ৰতিখন জিলাত বিনামূলীয়া চকু পৰীক্ষা শিৱিৰ আয়োজন কৰিছিল। এই শিৱিৰসমূহৰ লক্ষণীয় অৱদান এয়ে যে, শিৱিৰে প্ৰদান কৰা চশমা আৰু চকুৰ অপাৰেচনৰ পাছত ল’ৰা-ছোৱালীসমূহে শ্ৰেণী কোঠালৈ উভতি যোৱা আৰম্ভ কৰিছিল।
মহিলা চিকিৎসক শাখা ইণ্ডিয়ান মেডিকেল এছ'চিয়েশ্যনৰ অধ্যক্ষ হিচাপে ভাৰতী কাশ্যপে, ২০১৫ চনত চাৰ্ভিকেল কেঞ্চাৰৰ বিৰুদ্ধে ঝাৰখণ্ডত প্ৰথমখন যুদ্ধ আৰম্ভ কৰে। এই ৰোগ মহিলাসকলৰ প্ৰাণহানিৰ প্ৰথম কাৰণ বুলি ভবা হৈছিল। গ্ৰীৱাৰ কৰ্কট ৰোগ চিনাক্তকৰণ আৰু কলপ’স্ক’পী গাইডেড ক্ৰিয়া চিকিৎসাৰ ওপৰত গুৰুত্ব দি, কাশ্যপে ঝাৰখণ্ডৰ সমগ্ৰ গ্ৰামাঞ্চল আৰু চৰকাৰী সদৰ চিকিৎসালয় সমূহত এলানি মহিলা স্বাস্থ্য শিবিৰ আয়োজন কৰিছিল। ৰাজ্যিক স্বাস্থ্য বিভাগৰ সৈতে মিলি, তেওঁ গ্ৰীৱাৰ প্ৰাক-কৰ্কট ৰোগৰ আগতীয়া চিনাক্তকৰণ আৰু চিকিৎসা বিষয়ত ৰাজ্যিক স্বাস্থ্য সেৱাৰ সৈতে কাম কৰা স্ত্ৰীৰোগ বিশেষজ্ঞসকলক সহায় কৰিবলৈ কলকাতা আৰু নতুন দিল্লীৰ অংক-স্ত্ৰীৰোগ বিশেষজ্ঞসকলৰ দ্বাৰা প্ৰশিক্ষণ প্ৰদান কৰিছিল।
অনুষ্কা শৰ্মা
অনুষ্কা শৰ্মা (Anushka Sharma; জন্ম: ১ মে' ১৯৮৮) এগৰাকী ভাৰতীয় চিত্ৰাভিনেত্ৰী আৰু প্ৰযোজক। তেওঁৰ অধিকাংশ ছবিয়েই হিন্দী ভাষাত নিৰ্মিত। ভাৰতবৰ্ষৰ এগৰাকী স্বনামধন্য আৰু উপাৰ্জনকাৰী তাৰকা হিচাপে সমাদৃত অনুষ্কাই ফিল্মফেয়াৰ, আইফাকে ধৰি বহুকেইটা বঁটা-স্বীকৃতি লাভ কৰিবলৈ সক্ষম হৈছে। ২০১২ চনৰ পৰা ফৰ্বছ-ইণ্ডিয়াৰ ১০০ গৰাকী চেলেব্ৰিটিৰ তালিকাত তেওঁ স্থান লাভ কৰি আহিছে। ২০১৮ চনত ফৰ্বছ এছিয়াই যুগুতোৱা 'ত্ৰিশৰ অন্তৰ্গত ত্ৰিশ'ৰ তালিকাত তেওঁৰ নাম তালিকাভূক্ত হৈছে।
ভাৰতী কাশ্যপ
কৰ্মজীৱন
ঝাৰখণ্ডত প্ৰথমবাৰৰ বাবে তেওঁৰ প্ৰচেষ্টাই গ্ৰামাঞ্চলৰ মহিলাসকলৰ বাবে এক মানদণ্ড সম্পন্ন স্বাস্থ্য সেৱা আনিছিল, যাৰ ফলত হাজাৰ হাজাৰ লোক গ্ৰীৱাৰ কৰ্কট ৰোগৰ পৰা ৰক্ষা পৰিছিল।
দশৰথ
দশৰথ (दशरथ) হৈছে ৰামায়ণ আৰু বিষ্ণু পুৰাণত বৰ্ণিত কোশল দেশৰ ৰজা আৰু ৰামৰ পিতৃ। তেওঁৰ ৰাজধানীৰ নাম অযোধ্যা। তেওঁ আছিল ৰজা অজ আৰু ৰাণী ইন্দুমতীৰ পুত্ৰ। তেওঁৰ তিনিগৰাকী ভাৰ্যা আছিল। তেওঁলোক হৈছে কৌশল্যা, কৈকেয়ী আৰু সুমিত্ৰা। তেওঁলোকৰ গৰ্ভত দশৰথৰ ঔৰষত ৰাম, ভৰত, লক্ষ্মণ আৰু শত্ৰুঘ্নৰ জন্ম হয়।
অনুষ্কা শৰ্মা
অযোধ্যাত জন্মলাভ কৰা আৰু বাংগালোৰত ডাঙৰ-দীঘল হোৱা অনুষ্কাই ২০০৭ চনত ৱেণ্ডেল ৰডৰিকছৰ হতুৱাই প্ৰথমটো মডেলিঙৰ কাম সম্পূৰ্ণ কৰে। পৰৱৰ্তী সময়ত তেওঁ মুম্বাইলৈ চলচ্চিত্ৰ জগতত অভিনয় কৰিবলৈ আহে। ২০০৮ চনত মুক্তি লাভ কৰা তেওঁৰ প্ৰথমখন ছবি আছিল 'ৰব নে বনা দি জোৰী'। এইখন ছবিত তেওঁ শ্বাহৰুখ খানৰ লগত অভিনয় কৰে। বিপুল সমাদৰ লাভ কৰি অনুষ্কাই ইয়াৰ পিছত অভিনয় কৰে য়শ ৰাজ ফিল্মছৰ ছবি 'বেণ্ড বাজা বাৰাট' (২০১০)। ২০১২ চনত মুক্তি লাভ কৰা 'জব টক হ্যেয় জান' হৈছে অনুষ্কাৰ অইন এখন সফল ছবি। ছবিখনত অভিনয়ৰ যোগেই তেওঁ ফিল্মফেয়াৰৰ পৰা শ্ৰেষ্ঠ সহ-অভিনেত্ৰীৰ বঁটাও লাভ কৰে। ২০১৫ চনত তেওঁ 'এন এইছ টেন' নামৰ অপৰাধমূলক থ্ৰিলাৰ ছবিখনত অভিনয় কৰি ভৰপূৰ প্ৰশংসা অৰ্জন কৰে। 'দিল ধড়কনে দো' (২০১৫), 'এই দিল হেয় মুছকিল' (২০১৬), আৰু 'ছুই ধাগা' (২০১৮) হৈছে অনুষ্কাৰ দ্বাৰা অভিনীত কেইখনমান বাণিজ্যিকভাৱে সফল ছবি। ক্ৰীড়ামূলক ড্ৰামা 'চুলতান' (২০১৬), ৰাজকুমাৰ হিৰানীৰ দ্বাৰা পৰিচালিত ধৰ্মমূলক ছেটায়াৰ 'পিকে' (২০১৪) আৰু আত্মজীৱনীমূলক ছবি 'ছঞ্জু' (২০১৮)য়েও তেওঁৰ কেৰিয়াৰক সমৃদ্ধ কৰে।
ভাৰতী কাশ্যপ
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:নাৰী শক্তি পুৰস্কাৰ বিজয়ী শ্ৰেণী:সমাজকৰ্মী শ্ৰেণী:ভাৰতীয় চিকিৎসক
দশৰথ
প্ৰাৰম্ভিক জীৱন
ৰজা দশৰথ দ্ৰোণবসু ব্ৰাহ্মণৰ অৱতাৰ আছিল যি সত্য যুগত তেওঁৰ প্ৰথম জন্মত ভগৱান বিষ্ণুৰ পৰা বৰ লাভ কৰিছিল।
অনুষ্কা শৰ্মা
অনুষ্কা শৰ্মাৰ প্ৰযোজনা গোষ্ঠীটোৰ নাম হৈছে 'ক্লীন শ্লেট ফিল্মজ'। প্ৰতিষ্ঠানটোৰ শৰ্মাৰ সহ-প্ৰতিষ্ঠাপক। এন এইছ টেনকে ধৰি একাধিক ছবি আৰু ছিৰিজ তেওঁলোকৰ প্ৰযোজনা গোষ্ঠীটোৱে নিৰ্মাণ কৰিছে। বহুকেইটা ব্ৰেণ্ড আৰু পন্যৰ এম্বাছাডৰ হিচাপে কৰ্মৰত তেওঁ নিজাববীয়া উদ্যোগত 'Nush' নামৰ মহিলাবস্ত্ৰৰ আৰ্হিও প্ৰস্তুত কৰি উলিয়াইছে। লিংগ-সমতা আৰু জন্তুৰ অধিকাৰকে ধৰি বহুকেইটা সামাজিক সমস্যাৰ হকে তেওঁ সবলভাৱে মাত মাতি আহিছে। ভাৰতৰ ক্ৰিকেট দলৰ অধিনায়ক বিৰাট কোহলি হৈছে তেওঁৰ স্বামী।
দশৰথ
প্ৰাৰম্ভিক জীৱন
দশৰথ কোশলৰ ৰজা অজ আৰু বিদৰ্ভৰ ইন্দুমতীৰ পুত্ৰ আছিল। তেওঁৰ জন্মৰ নাম আছিল নেমি। কিন্তু তেওঁৰ ৰথ দহটা দিশত আগবাঢ়িব পাৰে, উৰিব পাৰে, লগতে পৃথিৱীলৈ নামি আহিব পাৰে, আৰু তেওঁ এই আটাইবোৰ দিশতে সহজে যুঁজিব পাৰে বাবেই তেওঁ দশৰথ নাম লাভ কৰে।
অনুষ্কা শৰ্মা
প্ৰাৰম্ভিক জীৱন
উত্তৰ প্ৰদেশৰ অযোধ্যাত ১৯৮৮ চনৰ ১ মে'ত অনুষ্কা শৰ্মাৰ জন্ম হয়। অনুষ্কা শৰ্মাৰ পিতৃ এগৰাকী কৰ্ণেল। তেখেতৰ নাম হৈছে অজয় কুমাৰ শৰ্মা। আনহাতে মাতৃ অসীমা শৰ্মা এগৰাকী গৃহিণী।
দশৰথ
প্ৰাৰম্ভিক জীৱন
দেউতাকৰ মৃত্যুৰ পিছত দশৰথ কোশলৰ ৰজা হয়। তেওঁ এজন মহান যোদ্ধা আছিল যিয়ে নিজৰ দক্ষতাৰে সমগ্ৰ পৃথিৱী জয় কৰিছিল আৰু যুদ্ধত বহুতো অসুৰক পৰাজিত আৰু নিহত কৰিছিল।
অনুষ্কা শৰ্মা
প্ৰাৰম্ভিক জীৱন
অনুষ্কাৰ প্ৰতিপালন হয় বাংগালোৰত। তাৰেই ভাৰতীয় আৰ্মী স্কুলত তেওঁৰ শিক্ষা সমাপ্ত হয়। পৰৱৰ্তী সময়ত বাংগালোৰস্থিত মাউণ্ট কাৰ্মেল কলেজৰ পৰা তেওঁ কলা শাখাত স্নাতক ডিগ্ৰী অৰ্জন কৰে। অনুষ্কাই পোনপ্ৰথমতে মডেলিঙৰ জগতত কেৰিয়াৰ নিৰ্মাণ কৰাৰ কথা ভাবিছিল আৰু অভিনেত্ৰী হোৱাৰ কোনো পৰিকল্পনা নাছিল। স্নাতক ডিগ্ৰী অৰ্জনৰ পাছত, মডেলিঙৰ কেৰিয়াৰত অগ্ৰগতি লাভ কৰাৰ প্ৰত্যাশাৰে তেওঁ মুম্বাইলৈ আহে। তেওঁ ইলাইট মডেল মেনেজমেণ্টত নামভৰ্তি কৰে আৰু ষ্টাইল কনছালটেণ্ট প্ৰসাদ বিদাপাৰ দ্বাৰা পৰিমাৰ্জিত হয়। ২০০৭ চনত তেওঁ লেকমিৰ ফেশন সপ্তাহত ফেশ্যন ডিজাইনাৰ ৱেণ্ডেল ৰডৰিকছৰ নেতৃত্বত অভিষেক ঘটায়। ৱেণ্ডেলে স্প্ৰীং চামাৰ ২০০৭ ছিলেকছনৰ বাবে অনুষ্কাক সৰ্বশেষ মডেল হিচাপে নিৰ্বাচিত কৰে।
দশৰথ
প্ৰাৰম্ভিক জীৱন
দশৰথৰ তিনিগৰাকী ৰাণী আছিল। ইয়াৰ ভিতৰত মুখ্য মহিষী আছিল কৌশল্যা। সুমিত্ৰা আৰু কৈকেয়ী আছিল আন দুগৰাকী মহিষী। কৌশল্যা দক্ষিণ কোশল ৰাজ্যৰ, সুমিত্ৰা কাশীৰ আৰু কৈকেয়ী কৈকেয় ৰাজ্যৰ জীয়ৰী আছিল।
অনুষ্কা শৰ্মা
প্ৰাৰম্ভিক জীৱন
২০০৮ চনত মুক্তি লাভ কৰা ৰোমাণ্টিক ড্ৰামা ছবি 'ৰব নে বনা দি জোৰী' আছিল অনুষ্কা শৰ্মাৰ প্ৰথমখন ছবি। আদিত্য চোপ্ৰাই নিৰ্মাণ কৰা ছবিখনত তেওঁৰ বিপৰীতে অভিনয় কৰিছিল তাৰকা অভিনেতা শ্বাহৰুখ খানে। আকস্মিক স্ক্ৰীণ টেষ্টৰ বাবে অমান্তি হোৱা অনুষ্কাই পৰীক্ষাটোৰ বাবে এদিনৰ সময় লৈছিল। স্ক্ৰীন টেষ্ট সফল হোৱাত তেওঁই য়শ ৰাজ ফিল্মছৰ লগত তিনিখন ছবিৰ এটা চুক্তিত চুক্তিবদ্ধ হয় আৰু টনি শাহনী নামৰ সদ্যবিবাহিতা যুৱতীগৰাকীৰ চৰিত্ৰটো পায়। ছবিখনে বাণিজ্যিকভাৱে সফল প্ৰমাণিত হয় আৰু বৰ্ষটোৰ দ্বিতীয় সৰ্বোচ্চ উপাৰ্জনকাৰীৰ তালিকাত স্থানাভূক্ত হয়। ছবিখনৰ বাবে অনুষ্কাই ফিল্মফেয়াৰৰ পৰা 'শ্ৰেষ্ঠ অভিনেত্ৰী' আৰু 'শ্ৰেষ্ঠ নৱাগতা'ৰ শিতানত দুটাকৈ মনোনয়ন লাভ কৰে।
দশৰথ
পুত্ৰকামেষ্ঠি যজ্ঞ সম্পাদন
দশৰথে বশিষ্ঠ মুনিৰ পৰামৰ্শ অনুসৰি অথৰ্ববেদৰ বিদগ্ধ ঋষি ঋষ্যশৃংগৰ সহায়ত মনোৰমা নদীৰ পাৰত পুত্ৰকামেষ্ঠী যজ্ঞ কৰিছিল। দশৰথ আৰু কৌশল্যৰ জীয়ৰী শান্তা আছিল যি ঋষ্যশৃংগৰ পত্নী।
অনুষ্কা শৰ্মা
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:ফিল্মফেয়াৰ বঁটা বিজয়ী
মালৱী ভাষা
উপভাষা
মালৱীৰ উপভাষা হ'ল: উজ্জৈনী (যি উজ্জৈন, ধৰ, ইন্দৌৰ, দেৱস, শজপুৰ আৰু চেহোৰ জিলাত কোৱা হয়), ৰজৱাড়ী (যি ৰতলাম, মন্দসৌৰ আৰু নীমুচ জিলাত কোৱা হয়), উপঠৱাড়ী (যি ৰাজগঢ় জিলাত কোৱা হয়) আৰু সোন্ধৱাড়ী (যি ঝলাৱৰ জিলাত কোৱা হয়)। উজ্জৈনী উপভাষা সন্মানৰ উপভাষা, আৰু মালৱীক কোনো কোনোৱে উজ্জৈনী নামেৰেও অভিহিত কৰে। বেতুল আৰু ছিন্দৱালা জিলাত মালৱী আৰু ভোয়াৰীৰ মিশ্ৰ ভাষা কোৱা হয়।
দশৰথ
পুত্ৰকামেষ্ঠি যজ্ঞ সম্পাদন
যজ্ঞৰ সমাপনৰ দিশে আগবাঢ়োঁ‌তেই অগ্নি যজ্ঞকুণ্ডৰ পৰা ওলাই আহি দশৰথক ক্ষীৰৰ এটা পাত্ৰ দি তেওঁক তেওঁৰ ৰাণীসকলৰ মাজত বিতৰণ কৰিবলৈ পৰামৰ্শ দিয়ে।
মালৱী ভাষা
পৰিসংখ্যা
৫৪ লাখ লোকে মালৱী ভাষা কয়। তাৰেই ৭৫% মালৱী ভাষী লোকে সহজে হিন্দী ভাষাত কথা ক'ব পাৰে, যি মধ্য প্ৰদেশৰ আনুষ্ঠানিক ভাষা। মালৱী ভাষী লোকৰ মাজত হিন্দী বা অন্য দ্বিতীয় ভাষাৰ সাক্ষৰতাৰ হাত প্ৰায় ৪০%। মালৱীত অনেক অপ্ৰকাশিত সাহিত্য কৰ্ম আছে।
দশৰথ
পুত্ৰকামেষ্ঠি যজ্ঞ সম্পাদন
কৌশল্যাই আধা ক্ষীৰ খোৱাৰ বিপৰীতে সুমিত্ৰাই ক্ষীৰৰ এক চতুৰ্থাংশ খায়। আনহাতে কৈকেয়ীয়ে কিছু ক্ষীৰ খাই পাত্ৰটো পুনৰ সুমিত্ৰালৈ আগবঢ়াই দিয়ে আৰু তেওঁ দ্বিতীয়বাৰৰ বাবে ক্ষীৰ গ্ৰহণ কৰে।
মালৱী ভাষা
তথ্য সংগ্ৰহ
শ্ৰেণী:ভাৰতৰ ভাষা
দশৰথ
পুত্ৰকামেষ্ঠি যজ্ঞ সম্পাদন
ক্ষীৰ খোৱাৰ পিছত তিনিওগৰাকীয়ে গৰ্ভধাৰণ কৰে। যিহেতু কৌশল্যই আটাইতকৈ ডাঙৰ অংশটো খাইছিল, তেওঁ জ্যেষ্ঠ পুত্ৰ ৰামৰ জন্ম দিয়ে। কৈকেয়ীয়ে ভৰতৰ জন্ম দিয়ে। দুবাৰকৈ ক্ষীৰ খোৱাৰ বাবে সুমিত্ৰাই দুই পুত্ৰ লক্ষ্মণ আৰু শত্ৰুঘ্নৰ জন্ম দিয়ে। সুমিত্ৰাই কৌশল্যাৰ পৰা লোৱা অংশটোৰ ফলস্বৰূপে ৰামৰ ঘনিষ্ঠ লক্ষ্মণৰ জন্ম হয় আৰু সুমিত্ৰাই কৈকেয়ীৰ পৰা লোৱা অংশটোৰ ফলস্বৰূপে ভৰতৰ ঘনিষ্ঠ শত্ৰুঘ্নৰ জন্ম হয়।
কৈকেয়ীৰ বৰ
ৰাণী কৈকেয়ীৰ মন্থৰা নামৰ এগৰাকী দাসীয়ে তেওঁক মন্ত্ৰণা দিয়ে যে মহাৰাজ দশৰথৰ সিংহাসন তেওঁৰ পুত্ৰ ভৰতৰহে প্ৰাপ্য। ইয়াৰোপৰি তেওঁৰ জ্যেষ্ঠ পুত্ৰ ৰাজকুমাৰ ৰামক ৰাজ্যৰ পৰা নিৰ্বাসিত কৰিব লাগে। মন্থৰাই তেওঁক দশৰথে দিয়া পূৰ্বৰ প্ৰতিশ্ৰুতিৰ কথাও মনত পেলাই দিয়ে যে যেতিয়া তেওঁ অসুৰসকলৰ বিৰুদ্ধে হোৱা মহাযুদ্ধত তেওঁক ৰক্ষা কৰিছিল তেতিয়া দশৰথে তেওঁক দুটা বৰদান দিয়াৰ প্ৰতিশ্ৰুতি দিছিল। ভৰতক ৰজা পাতিবৰ বাবে এই বৰকেইটা ব্যৱহাৰ কৰিব লাগে।
এই মন্ত্ৰণা অনুসাৰেই দশৰথক কৈকেয়ীয়ে তেওঁ লাভ কৰিবলৈ বাকী থকা দুটা বৰদানৰ বিষয়ে মনত পেলাই দিয়ে। কৈকেয়ীয়ে সেই সময়ৰ কথা সোঁ‌ৱৰাই দিয়ে যেতিয়া তেওঁ ইন্দ্ৰ আৰু দশৰথ দুয়োৰে শত্ৰু সম্বাসুৰৰ বিৰুদ্ধে এক মহাকাশীয় যুদ্ধৰ সময়ত দশৰথক ৰক্ষা কৰিছিল। দুয়োৰে মাজত হোৱা এক ভয়ংকৰ যুদ্ধৰ সময়ত দশৰথৰ ৰথৰ চকা ভাঙি যায় আৰু সম্বাসুৰৰ তীৰে ৰজাৰ বস্ত্ৰ বিন্ধি বুকুত সোমাই পৰে। দশৰথৰ ৰথী হিচাপে লগত থকা কৈকেয়ীয়ে লগে লগে ভঙা চকাটো মেৰামতি কৰে আৰু তাৰ পিছত ৰথখন যুদ্ধক্ষেত্ৰৰ পৰা আঁতৰাই আনে। তেওঁ আঘাতপ্ৰাপ্ত ৰজাক সুস্থ কৰি তোলে। কৈকেয়ীৰ সাহস আৰু সময়োপযোগী সেৱাৰ বাবে দশৰথে তেওঁক দুটা বৰদান দিবলৈ ইচ্ছা কৰে। কিন্তু কৈকেয়ীয়ে সেয়া সময়ত বিচাৰিব বুলি জনায়। সেই অনুসাৰে কৈকেয়ীয়ে ভৰতক ৰাজমুকুট পিন্ধাবলৈ আৰু ৰামক চৈধ্য বছৰৰ বাবে বনবাসলৈ প্ৰেৰণ কৰিবলৈ দশৰথৰ ওচৰত দাবী জনায়। এই কথা শুনি দশৰথ মূৰ্ছা যায়।
অজয় দেৱগন
দেৱগন ১৯৯১ চনত 'ফুল ঔৰ কাণ্টে' ছবিৰে তেওঁৰ পেচা জীৱন আৰম্ভ কৰিছিল আৰু তেওঁৰ অভিনয়ৰ বাবে শ্ৰেষ্ঠ পুৰুষ আত্মপ্ৰকাশৰ বাবে ফিল্মফেয়াৰ বঁটা লাভ কৰিছিল। তাৰ পিছত তেখেত 'জিগৰ' (১৯৯২), 'সংগ্ৰাম' (১৯৯৩), 'বিজয়পাঠ' (১৯৯৪), 'দিলৱালে' (১৯৯৪), 'সুহাগ' (১৯৯৪), 'হকিকত' (১৯৯৫), 'নাযায়েজ' (১৯৯৫), 'দিলজলে' (১৯৯৬) আৰু 'ইস্ক' (১৯৯৭)-ৰ নিচিনা সফল ছবিত অভিনয় কৰিছিল। ১৯৯৮ চনত, তেখেত মহেশ ভট্টৰ নাটক 'জখম'-ৰ এটা সমালোচিত প্ৰশংসিত পাৰফৰ্মেঞ্চত উপস্থিত হৈছিল আৰু চলচ্চিত্ৰত তেওঁৰ ভূমিকাৰ বাবে তেখেত শ্ৰেষ্ঠ অভিনেতাৰ বাবে প্ৰথম ৰাষ্ট্ৰীয় চলচ্চিত্ৰ বঁটা লাভ কৰিছিল। ১৯৯৯ চনত, তেওঁৰ বহুল আলোচিত ছবি 'হম দিল দে চুকে চনম', য'ত তেখেত ভানৰাজ চৰিত্ৰত অভিনয় কৰিছিল, যিয়ে তেওঁৰ প্ৰেমিকৰ লগত তেওঁৰ স্ত্ৰীক একত্ৰিত কৰাবলৈ চেষ্টা কৰিছিল।
২০০০ দশকৰ প্ৰথমচোৱাত, তেখেত 'মুম্বাই আণ্ডাৰৱাৰ্ল্ড কোম্পানিৰ' ৰাম গোপাল বৰ্মাৰ কল্পিত এক্সপোজাৰত সমালোচকসকলৰ প্ৰশংসিত অভিনয় কৰিছিল। তেখেত এগৰাকী গেংষ্টাৰ চৰিত্ৰত অভিনয় কৰিছিল, যাৰ বাবে তেখেত শ্ৰেষ্ঠ অভিনেতাৰ বাবে 'ফিল্মফেয়াৰ সমালোচক বঁটা' অৰ্জন কৰিবলৈ সক্ষম হয়। একেখন বছৰত তেখেত 'দেৱানগীতত' আৰু এখন সমালোচিত প্ৰশংসিত অভিনয় কৰিছিল, যাৰ বাবে তেখেত 'ফিল্মফেয়াৰ শ্ৰেষ্ঠ খলনায়ক বঁটা' পাইছিল। ২০০৩ চনত, তেখেত 'ৰাজকুমাৰ সন্তোষীৰ' বায়োপিক 'দি লিজেণ্ড অফ ভগৎ সিং'-ত ভগৎ সিংৰ চৰিত্ৰত অভিনয় কৰাৰ বাবে শ্ৰেষ্ঠ অভিনেতাৰ বাবে দ্বিতীয় ৰাষ্ট্ৰীয় চলচ্চিত্ৰ বঁটা অৰ্জন কৰে। সম্পূৰ্ণ পেচাত তেখেত 'ৰেইনকোট' (২০০৪), 'গংগাজল', (২০০৪), 'যুৱা' (২০০৪), 'অপহৰণ' (২০০৫), 'ঔমকাৰ' (২০০৬), 'গোলমাল: ফান আনলিমিটেড' (২০০৬), 'গোলমাল ৰিটাৰ্নচ' (২০০৮) সহ বহুবোৰ সমালোচনামূলক আৰু বাণিজ্যিকভাৱে সফল ছবিত অভিনয় কৰিছে, 'অল দ্য বেষ্ট: ফান বিগিনচ' (২০০৯), 'ৱানচ আপন এ টাইম ইন মুম্বাই' (২০১০), 'গোলমাল থ্ৰী' (২০১০), 'ৰাজনীতি' (২০১০), 'চিংগাম' (২০১১), 'বোল বচ্চন' (২০১২), 'চৰ্দাৰ পুত্ৰ' ( ২০১২), 'চিংগাম ৰিটাৰ্নচ' (২০১৪), 'দৃশ্যম' (২০১৫), 'শিবা' (২০১৬), 'গোলমাল এগেইন' (২০১৭), 'ৰাইড' (২০১৮), 'টোটাল ধামাল' (২০১৯) আৰু 'দে দে প্যাৰ দে' (২০১৯) দেৱগন শতাধিক হিন্দী ছবিত অভিনয় কৰিছে। সেয়া কৰি তেখেত নিজকে হিন্দী চলচ্চিত্ৰৰ শীৰ্ষস্থানীয় অভিনেতা হিচাপে প্ৰতিষ্ঠিত কৰিছে।  ৰোহিত শেঠিৰ লগত তেওঁৰ সহযোগিতা তেওঁক দীঘল সাফল্য দিছে।
ইয়াৰ উপৰিও, দেৱগন এখন প্ৰযোজনা সংস্থাৰ মালিক "অজয় দেৱগন এফ ফিল্মচ", যিটো ২০০০ চনত প্ৰতিষ্ঠিত হৈছিল। ২০০৮ চনত তেখেত "ইউ মি ঔৰ হম"-ৰ লগত চলচ্চিত্ৰ পৰিচালক হিচাপে আত্মপ্ৰকাশ কৰিছিল। তেখেত ১৯৯৯ চনত চলচ্চিত্ৰ অভিনেত্ৰী কাজলক বিবাহ কৰিছে আৰু এই দম্পতীৰ দুগৰাকী সন্তান আছে। ২০০৯ চনৰ আগষ্টত, দেৱগন তেওঁৰ পৰিয়ালৰ অনুৰোধত তেওঁৰ উপাধি "দেৱগন"ৰ পৰা "দেৱগন"লৈ পৰিৱৰ্তন কৰি ৰাখে।
চলচ্চিত্ৰৰ আত্মপ্ৰকাশ, যুগান্তকাৰী আৰু সুনামৰ উত্থান (১৯৯১-৯৯)
thumb|ৱানচ আপন এ টাইম ইন মুম্বাইৰ সাফল্য হেঁচাঁ ১৯৯১ চনত দেৱগন চলচ্চিত্ৰ জগতত প্ৰৱেশৰ লগে লগে তেখেত মনোজ কুমাৰৰ পুতেকসহ আৰু ভালেমান কেইজন অভিনেতা একে লগে বিশাল নামেৰ আৰম্ভ হোৱাৰ বাবে তেখেত তেওঁৰ মঞ্চৰ নাম বিশালৰ পৰা "অজয়"লৈ কৰি দিছিল। তেখেত 'ফুল ঔৰ কাণ্টে'-ৰ পৰা তেওঁৰ পেচাগত জীৱন আৰম্ভ কৰিছিল আৰু শ্ৰেষ্ঠ পুৰুষ আত্মপ্ৰকাশৰ বাবে ফিল্মফেয়াৰ বঁটা লাভ কৰিছিল। তেখেত মধুৰ লগত অভিনয় কৰিছিল। তেওঁৰ উদ্বোধনী দৃশ্যত, দুখন মটৰচাইকেলৰ মাজত ভাৰসাম্য বজায় ৰাখি দেৱগন এখন বিভক্তি প্ৰদৰ্শন কৰিছিল। তেওঁৰ পিছৰ ছবিটো আছিল জিগৰ (১৯৯২), কৰিশমা কাপুৰ অভিনীত এখন বলিউড মাৰ্শাল আৰ্ট ফিল্ম। এইটো দিৱালীৰ সপ্তাহত প্ৰকাশিত হৈছিল আৰু বক্স অফিচত inr 70000000 লৈ সপ্তম সৰ্বাধিক উপাৰ্জনকাৰী চলচ্চিত্ৰ হৈ উঠে।
১৯৯৩ চনত, দেৱগন 'দিল হ্যঁ বেতাব', এখন প্ৰেমৰ ত্ৰিভুজ আৰু প্ৰতিশোধৰ নিচিনা ৰোমাণ্টিক থিম লৈ নিৰ্মিত ছবিখনত অভিনয় কৰিছিল। তাৰ পিছত তেখেত 'দিব্য শক্তি' আৰু তাৰ পিছত 'সংগ্ৰাম'-ত দুজন পিতৃৰ মাজত শত্ৰুতাৰ গল্প কৰিছিল। দেৱগন তেতিয়া দীপক বাহ্ৰি, যিয়ে 'এক হি ৰিস্তা'-ৰ একচন ছবিটো পৰিচালনা কৰিছিল আৰু প্লেটফৰ্মটো পৰিচালনা কৰিছিল দীপক পাৱাৰৰ লগত। এই বছৰ অন্যান্য প্ৰকাশবোৰ আছিল 'শক্তিমান, ধানৱান' আৰু 'বেদৰ্দী'।
১৯৯৪ চনত, দেৱগন হেৰী ৱাজাৰ ৰোমাণ্টিক একচন মুভি 'দিলৱালে' অভিনয় কৰিছিল। তেখেত বৌদ্ধিক প্ৰতিবন্ধী অৰুণ চাক্সেনাৰ চৰিত্ৰত অভিনয় কৰিছিল। মুভিটো আছিল বছৰৰ দশতম সৰ্বাধিক আয় কৰা চলচ্চিত্ৰ। তাৰ পিছৰ ছবিটো আছিল কানুন আৰু তাৰ পিছত অক্ষয় কুমাৰৰ লগত কুকু কোহলিৰ 'সুহাগ'। চলচ্চিত্ৰটোত দুই বন্ধু আছিল। দেৱগন অভিনয় কৰিছে অজয় শৰ্মা/মালহুত্ৰা। 'সুহাগ' বছৰৰ সপ্তম সৰ্বাধিক আয় কৰা চলচ্চিত্ৰ আছিল। তেওঁৰ পিছৰ ছবিটো আছিল বিজয়পাঠ। 'কৰ্ণ অৰ্জুন'-ৰ লগত 'বিজয়পাঠ'-ৰ চিত্ৰগ্ৰহণৰ তাৰিখবোৰ সংঘৰ্ষিত হৈছিল যিটো দেৱগন প্ৰত্যাখ্যান কৰিছিল। বিজয়পাঠটো বছৰৰ আটাইতিকৈ বেছি আয় কৰা চলচ্চিত্ৰ আছিল।
১৯৯৫ চনত, দেৱগন 'মহেশ ভট্টৰ' চলচ্চিত্ৰ 'নাজায়েজ' আৰু তাৰ পিছত হুলচুল পৰিচালিত 'মিলন লুথ্ৰিয়া' পৰিচালিত হৈছিল। ইয়াত অভিনয় কৰিছে কাজল। দেৱগন আৰু কাজল তেতিয়া 'গুণ্ডাৰাজত' অভিনয় কৰিছিল যিটো বক্স অফিচত ভাল পাৰফৰ্ম কৰিব পৰা নাই। তেওঁৰ পিছৰ মুক্তি লাভ কৰা ছবিটো আছিল 'হকীকত' 'তাবুৰ' লগত লগত অভিনয় কৰিছিল। এই চলচ্চিত্ৰটো আছিল বছৰৰ একাদশতম সৰ্বাধিক আয় কৰা চলচ্চিত্ৰ।
১৯৯৬ চনত, দেৱগন মিঠুন চক্ৰৱৰ্তী, ৰামভা আৰু আদিত্য পাঁচোলিৰ লগত একচন মুভিচ জংগ-ত অভিনয় কৰিছিল। তেওঁৰ পিছৰ ছবিটো আছিল টুইংকেল খান্নাৰ লগত জান নামৰ এখন একচন মুভি। ইয়াৰ পিছত তেখেত হেৰি বাৱাজাৰ ছবি দিলজলে অভিনয় কৰিছিল, য'ত তেখেত শাক নামত এটা সন্ত্ৰাসী চৰিত্ৰত অভিনয় কৰিছিল।
১৯৯৭ চনত, দেৱগন টুইংকেল খান্নাৰ লগত দুৰ্বলভাৱে এখন প্ৰাপ্ত চলচ্চিত্ৰ ইতিহাসত অভিনয় কৰিছিল। তেওঁৰ পিছৰ মুক্তি লাভ কৰা ছবিত আমিৰ খান, জুহি চাওলা আৰু কাজলৰ লগত ইন্দ্ৰ কুমাৰৰ ৰোমাণ্টিক কমেডি ইশক-ত অভিনয় কৰিছিল। এই সফল ছবিত দেৱগন দৰিদ্ৰ ছোৱালীৰ প্ৰেমত ধনী ল'ৰা অজয়ৰ চৰিত্ৰত অভিনয় কৰিছিল। আৰু দুখিয়া চৰিত্ৰত (কাজল)। চলচ্চিত্ৰটোত অৰ্জন কৰিছে inr 300000000. ছবিটো আছিল বছৰৰ চতুৰ্থ সৰ্ব্বোচ্চ আয় কৰা চলচ্চিত্ৰ।
১৯৯৮ চনত, দেৱগন মহেশ ভট্টৰ নাটক, জাখমত সমালোচিত প্ৰশংসিত অভিনয় কৰিছিল আৰু শ্ৰেষ্ঠ অভিনেতাৰ বাবে তেওঁ প্ৰথম ৰাষ্ট্ৰীয় চলচ্চিত্ৰ বঁটা পাইছিল। ১৯৯৯ চনত, 'হম দিল দে চুক সনম'-ত দেৱগন 'ভানৰাজৰ' ভূমিকাত অভিনয় কৰিছিল, যিয়ে তেওঁৰ প্ৰেমিকৰ লগত তেওঁৰ স্ত্ৰীক একত্ৰিত কৰাৰ চেষ্টা কৰে। দেৱগন তেতিয়া অমিতাভ বচ্চন আৰু সোণালী বেন্দ্ৰে লগত 'মেজৰ চাব'-ত অভিনয় কৰিছিল য'ত তেখেত এগৰাকী সেনা অফিচাৰৰ চৰিত্ৰত অভিনয় কৰিছিল। চলচ্চিত্ৰটো সফল হৈছিল আৰু এইটো বছৰৰ দশম সৰ্বোচ্চ উপাৰ্জনকাৰী চলচ্চিত্ৰ আছিল। তাৰ পিছত তেখেত ১৯৯৯ চনত আমেৰিকান চলচ্চিত্ৰ ফ্ৰেঞ্চ কিচেৰ পুনঃ নিৰ্মিত ৰোমাণ্টিক কৌতুক 'প্যাৰ তো হোনা হি থা', আনিচ বাজমিৰ দ্বিতীয় ছবিত কাজলৰ লগত অভিনয় কৰিছিল। এইটোত আয় কৰিছিল inr 325000000. দেৱগনৰ পিছৰ মুক্তি লাভ কৰা ছবিটো মহেশ ভট্টৰ জখম। এই প্লট গোণ্ডগলৰ সময় মুম্বাইত সাম্প্ৰদায়িক উত্তেজনা পৰীক্ষা কৰে। দেৱগন এনে এক ব্যক্তিৰ চৰিত্ৰত অভিনয় কৰিছিল যিয়ে ধৰ্মীয় দ্বন্দ্ব্বৰ পৰা বিৰক্ত। দেৱগন তেওঁৰ অভিনয়ৰ বাবে ভালেমান বঁটা জিকিছিল, লগতে শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা আৰু শ্ৰেষ্ঠ অভিনেতাৰ বাবে ষ্টাৰ স্ক্ৰিন বঁটা লাভ কৰিছিল।
১৯৯৯ চনত, দেৱগন ৰোমাণ্টিক ছবি হম দিল দে চুক সনমত অভিনয় কৰিছিল, য'ত তেখেত ভানৰাজৰ চৰিত্ৰোত অভিনয় কৰিছিল, যিয়ে তেওঁৰ স্ত্ৰীক (ঐশ্বৰ্য ৰায়) তেওঁৰ প্ৰেমিকৰ (চলন্ত খান)ৰ লগত আকৌ মিলিত হবলৈ সাহায্য কৰাৰ চেষ্টা কৰিছিল। হম দিল দে চুকে সনম দেৱগনৰ পেচাত এক গুৰুত্বপূৰ্ণ টাৰ্নিং পয়েণ্ট হিচাপে চিহ্নিত। ছবিটো, 'মৈত্ৰেয়ী দেৱীৰ' বঙলা উপন্যাস 'না হানিয়াতৰ' এখন ৰূপান্তৰ, সঞ্জয় লীলা ভানচালী পৰিচালিত আৰু ইয়াত অভিনয় কৰিছিল চলন্ত খান তথা ঐশ্বৰ্য ৰায়। দেৱগন তেওঁৰ অভিনয়ৰ বাবে ভাল প্ৰশংসিত হৈছিল। ৰেডিফে কৈছিল: "অজয়ৰ ভূমিকা আপোনাক আৰু এটা ছবিত প্যাৰ তো হোনা হি থা-ক স্মৰণ কৰি দিয়ে। তাত তেখেত গোপনত যি ছোৱালীজনীৰ প্ৰেমিকাক ভালপায় তাৰ সন্ধান কৰিছে কিন্তু তীব্ৰ দৃশ্যাবলি তেওঁৰ দৃঢ় আৰু তেখেত ইয়াত ভাল কৰিছে। তেখেত বিশেষত দৃশ্যত তেওঁ তেওঁৰ স্ত্ৰীৰ একক মনস্থাপপ্ত হতাশ হৈ পৰে আৰু শান্ত ৰাখিবৰ চেষ্টা কৰে।" চলচ্চিত্ৰটো সফল হৈছিল আৰু দেৱগন ফিল্মফেয়াৰ শ্ৰেষ্ঠ অভিনেতাৰ বঁটাৰ বাবে মনোনীত হৈছিল। ইয়াৰ পিছত তেখেত অমিতাভ বচ্চন আৰু সোণালী বেন্দ্ৰেৰ লগত 'হিন্দুস্তান কি কসম-ত' অভিনয় কৰে। ইয়াৰ পিছত তেখেত 'কচছি ধাগে' পৰিচালক মিলন লুথৰিয়াৰ লগত চাইফ আলী খান আৰু মনীষা কৈৰালাৰ লগত কাম কৰিছিল। চলচ্চিত্ৰখন বক্স-অফিচত হিট হৈছিল। তাৰ পিছত তেখেত ৰোমাণ্টিক কৌতুক সফল চলচ্চিত্ৰ 'হোগী প্যাৰ কি জীত' আৰু তাৰ পিছত তেওঁৰ হোম প্ৰযোজনাৰ চলচ্চিত্ৰত কাজল আৰু পৰিচালক প্ৰকাশ ঝা-ৰ লগত অভিনয় কৰিছিল। চলচ্চিত্ৰটোৰ নাম দিল ক্যা কৰে। ১৯৯৯ চনত তেওঁৰ অন্যান্য চলচ্চিত্ৰবোৰ 'গিয়াৰ' আৰু 'ঠকশক' আছিল য'ত তেখেত এজন দৃঢ়, নীৰৱ মানুহৰ অভিনয় কৰিছিল।
সমালোচকসকলৰ প্ৰশংসা আৰু বঁটাৰ সাফল্য (২০০০–০৯)
thumb|অল দ্য বেষ্ট: ফান বিগিন-ৰ প্ৰচাৰৰ সময়ত দেৱগন (২০০৯) ২০০০ চনত, দেৱগন হেৰী বাৱেজাৰ 'দিৱানে'-ত অভিনয় কৰিছিল। ছবিখন বক্স অফিচত বৰ এটা ভাল কৰিব পৰা নাই। একেই বছৰ, দেৱগন তেওঁৰ প্ৰথম হোম প্ৰযোজনাত অভিনয় কৰিছিল; ৰাজু চাচা, লগত কাজল। ছবিখন মধ্য ধৰণৰ সফল হৈছিল।
২০০১ চনত, দেৱগন আৰু এখন মধ্য সফল ছবিত অভিনয় কৰিছিল; মাধুৰী দীক্ষিত তথা প্ৰীতি জিণ্টাৰ লগত 'ইয়ে ৰাস্তে হ্যাঁ প্যাৰ কে'। তেওঁৰ পিছৰ ছবিখন আছিল লজ্জা, মণীষা কৈৰালা, মাধুৰী দীক্ষিত, জেকি শ্ৰফ আৰু অনিল কাপুৰৰ লগত। তেখেত ফিল্মফেয়াৰ শ্ৰেষ্ঠ সহায়ক অভিনেতাৰ বঁটাৰ বাবে মনোনীত হয়। কিন্তু চলচ্চিত্ৰখন জনসাধাৰণৰ ওচৰত জনপ্ৰিয় নাছিল।
২০০২ চনত, দেৱগন ৰাম গোপাল ভাৰ্মাৰ চলচ্চিত্ৰ কোম্পানিত মুম্বই আণ্ডাৰৱাল্ডৰ কাল্পনিক পৰীক্ষাত অভিনয় কৰিছিল। দেৱগন মালিক নামত এক খলনায়কৰ চৰিত্ৰত অভিনয় কৰিছিল। উভয় সংস্থা আৰু দেৱগনৰ অভিনয় সমালোচকসকলৰ পৰা প্ৰশংসা লাভ কৰিছিল। তৰুণ আদৰ্শ পৰ্যালোচনা কৰিছে: "অজয় দেৱগন তেওঁৰ ভূমিকা পৰিপূৰ্ণতাৰ লগত পালন কৰিছে। এখন নিয়ন্ত্ৰিত অভিনয়, অভিনেতা এই জটিল চৰিত্ৰটো লৈ যায় যেনেকৈ মাছ এটাই পানীত চলে। তেখেত প্ৰশংসনীয় স্বাচ্ছন্দ্যত তেওঁৰ অংশটো দেখুৱায়।" দেৱগন ফিল্মফেয়াৰ শ্ৰেষ্ঠ অভিনেতা বঁটাৰ বাবে মনোনীত হয় আৰু শ্ৰেষ্ঠ অভিনেতাৰ ফিল্মফেয়াৰ সমালোচক বঁটা আৰু শ্ৰেষ্ঠ অভিনেতাৰ পৰ্দাৰ বঁটা (শ্বাহৰুখ খানৰ লগত) জিকিছিল। দেৱগনৰ পৰবৰ্তী মুক্তিপ্ৰাপ্ত ছবিখন আছিল অমিতাভ বচ্চন, চঞ্জয় দত্ত আৰু ঐশ্বৰ্য ৰায়ৰ লগত ডেভিড ধাৱানৰ কমেডি 'হম কিচিছে কম নহীঁ'। একেখন বছৰত, তেখেত ভগৎ সিংৰ ভূমিকাত অভিনয় কৰিছিল, ৰাজকুমাৰ সন্তোষীৰ বায়োপিক 'দি লেজেণ্ড অফ ভগত সিং'-ত। তেওঁৰ অভিনয় সমালোচকসকলৰ দ্বাৰা ভাল প্ৰশংসিত হৈছিল। তৰুন আদৰ্শ কয় যে, "অজয় দেৱগন অভিনয়টোত জীয়াই আছে। তেখেত যি দুৰ্দান্ত সেয়া উল্লেখ কৰাটো ইয়াক অপমান কৰা হব। তেওঁৰ অভিনয়ত বঁটা প্ৰাপ্তৰ লগতে চিনেগৰসকলৰ প্ৰশংসা জগাবলৈ বাধ্য।" ছবিখন ২০০২ চনৰ জুন মাহত মুক্তি লাভ কৰিছিল আৰু হিন্দীত শ্ৰেষ্ঠ ফিচাৰ ফিল্মৰ ৰাষ্ট্ৰীয় চলচ্চিত্ৰ বঁটা আৰু শ্ৰেষ্ঠ চলচ্চিত্ৰৰ ফিল্মফেয়াৰ সমালোচক বঁটা সৈতে তিনখন ফিল্মফেয়াৰ বঁটাৰ সৈতে দুখন ৰাষ্ট্ৰীয় চলচ্চিত্ৰ বঁটা লাভ কৰে। এই বঁটা থকা সত্তেও, দেৱগন তেওঁৰ অভিনয়ৰ বাবে শ্ৰেষ্ঠ অভিনেতাৰ বাবে দ্বিতীয় ৰাষ্ট্ৰীয় চলচ্চিত্ৰ বঁটা জিকিছিল, চলচ্চিত্ৰটো জনগণৰ বাবে জনপ্ৰিয় নাছিল। দেৱগন আনিচ বাজমিৰ দেৱানগী-ত অভিনয় কৰিবলৈ গৈছিল। চলচ্চিত্ৰটো আংশিকভাৱে 'ৱিলিয়াম ডিহেলৰ' উপন্যাস, প্ৰথম ভয়ৰ পৰা অনুপ্ৰাণিত আছিল। ফিল্মফেয়াৰ শ্ৰেষ্ঠ খলনায়ক বঁটা, শ্ৰেষ্ঠ খলনায়কৰ ষ্টাৰ স্ক্ৰীন বঁটা আৰু নেতিবাচক চৰিত্ৰৰ শ্ৰেষ্ঠ অভিনেতাৰ বাবে জি চিনেমা বটা সহ তেওঁৰ ভূমিকাৰ বাবে ছবিখন দেৱগনক বিভিন্ন বঁটা প্ৰদান কৰিছিল। ছবিটো বক্স অফিসত সাফল্য অৰ্জন কৰিবলৈ সক্ষম হৈছিল।